text:
Archivo di December, 2012
Benny Sevinger:
ORANJESTAD(AAN):Cu e cancion “Ban ban dal un keiro den stad” cu Minister Benny Sevinger a canta tempo cu e tabatin 8 aña, e mandatario a wordo presenta dialuna mainta den e ceremonia inauguracion di streetcar.
E mandatario a keda sorprendi cu a logra saca e cancion aki cu el a canta masha hopi aña pasa y trece na un momento asina special manera inauguracion di e prome streetcar cu Aruba a haya pa revitalisacion di centro di compras di Oranjestad.
E yegada di e streetcar ta un dia masha importante pa Aruba, e mandatario a bisa y a splica di con. “Awe ta un dia importante pa Aruba. Awe nos ta yega un punto cardinal den nos desaroyo …. nos ta presenta nos prome streetcar.”
Bispo di Pasco e ambiente den caya grandi tabata fantastico y yena cu positivismo
ORANJESTAD(AAN): No tabatin luga pa pone un feneta den caya grandi bispo di Pasco. Caya tabata yen, tiendanan tabata yen y e ambiente tabata fantastico yena cu positivismo. Aruba tabata di fiesta.
E streetcar a haci su recorido inaugural den caya principal. Invitadonan tabata abordo di e streetcar cu a yega te dilanti Penha na unda un ceremonia bunita y alegre a tuma luga.
Bou tononan di e cantica “Ban dal un trip den stad” canta trinta y pico aña pasa pa Minister Sevinger, a inicia cu e ceremonia.
Por a nota cu Minister Sevinger tabata corda e letranan ainda. Den su discurso e tabatin palabranan di hopi elogio pa su colega y amigo Prome Minister Mike Eman, kende el a califica como e motor tras di un gobernacion fuerte.
Prome Minister Eman na su turno a bisa cu ora e tende su colega Sevinger papia, e ta haya cu e ta hopi generoso pa parti e credito cu ne pa loke ta e proyecto aki. “Berdad ta cu hunto nos a comparti e vision. Nos a cana den caya grandi hunto tempo cu nos tabata miembro di Parlamento en busca di e cambionan cu nos tabata kier pa nos pais y pa nos pueblo. Hunto nos a desaroya hopi idea”. Eman ta bisa cu p’esey cu na momento cu nan a drenta gobernacion, nan tabata sa kico nan tabata kier.
Segun Director di Hospital:
Parlamento mester tuma un decision riba con e subsidio ta bay tuma lugar
ORANJESTAD (AAN): Hospital di Aruba lo wordo amplia y renoba. Esaki ta un di e aspectonan cu den pasado a trece hopi discusion pa motibo cu tin esnan cu ta pensa cu e hospital no mester wordo amplia sino renoba y viceversa.
Den entrevista cu Director Medico di Hospital, Dr. Jaime Falconi el a duna di conoce cu e proyecto aki di ampliacion/renobacion di hospital ta un tiki retrasa. E proyecto aki mester a cuminza cune na November.
A bisa cu Parlamento di Aruba mester tuma un decision riba con ta bay subsidia e renobacion y ampliacion di hospital. El medico a laga sa cu e ta supone cu pa comienzo di 2013 lo mester tin un decision caba ki tempo lo mester cuminza.
ORANJESTAD(AAN): Prome Minister Mike Eman a ricibi den su despacho diaranson siman pasa Embahador di Republica di Korea na Den Haag, Su Excelencia Sr. Key Cheol Lee.
E diplomatico a pasa dos dia riba nos isla, caminda bou guia di Director di Departamento di Asuntonan di Exterior, drs. Randolf Lee, a haci varios bishita oficial, incluyendo esun cu Prome Mandatario di nos isla.
Durante e encuentro na sede di Bestuurskantoor, Prome Minister Eman a duna Sr. Lee un resumen y impresion di nos isla. E diplomatico tabata compaña pa e Prome Secretario di e Embahada di Republica di Korea na Den Haag, Sr. Daesung Kang. Lee y Eman a intercambia di pensamento y e ultimo a gradici’e pa su bishita.
ORANJESTAD (AAN)–Durante algun dia, un campaña di accion di gracia pa recauda co’i hunga a start na Aruba, bou liderazgo di Cliff Feldman, un bombero Mericano boluntario retira, cu a scoge pa biba na Aruba algun aña atras y tin un tremendo amistad y colaboracion cu e Cuerpo di Bombero di Aruba.
E resultado ta uno hopi grandi mes, ya cu a logra colecta 1300 co’i hunga. Aruba a logra briya cu e accion di gracia den ambiente di Pasco y Fin di Aña, unda cu nos como isla lo haci hopi mucha super feliz riba e 25 di december.
Cuerpo di Bombero di Aruba, ATA, AHATA, A.T.S.A. y JetBlue a uni forsa y no por keda sin menciona tambe varios otro compania hotelero cu sigur a demostra nan solidaridad pa e causa aki y demostra nos sentimento humano, p’e situacion cu New York ta pasando aden.
Den presencia di publico grandi streetcar inaugura
ORANJESTAD(AAN): Pa finalisa aña Gabinete Mike Eman tabatin diferente evento importante den cuadro di su proyectonan pa renoba y revitalisa caya grandi.
A cuminsa cu cendemento di luz y haci caya accesibel pa publico y prome cu Pasco tabatin inauguracion di un di e cuater streetcarnan cu lo bay ta coriendo den y rond di centro di Oranjestad.
E dialuna ey tabata un dia yena di emocion, no solamente pa Gobierno mira cu e proyectonan cu el a pone pa ehecuta ta birando visibel, pero tambe pa esnan den caya grandi cu ta cuminsa mira, manera e presidente di MAMBO Audrey Croes a bisa, e vision di Gobierno.
Momento cu e streetcar, cu dignatario y invitadonan abordo a pasa un lona grandi cu un foto di e caya grandi di antes, e publico grandi a cuminsa aplaudi.
Premier Eman:
E vision pa pais Aruba ta sigui
ORANJESTAD (AAN): “Awe pa nos tur ta un dia hopi grandi,” Premier Mike Eman a bisa na inicio di su discurso den caya grandi pa inauguracion di streetcar.
Prome Minister Eman tabata yena di emocion momento cu e streetcar a drenta caya grandi y a wordo ricibi pa un multitud cu a cuminsa aplaudi, mirando esnan abordo cu e banderin di Aruba.
E streetcar ta simbolo di e revitalizacion y cambionan cu Gobierno di Gabinete Mike Eman kier pa Aruba y su pueblo. E prome mandatario rondona pa un publico grandi cu a bin mira e streetcar a papia di e criticanan cu algun hende mester a soporta.
MEP ta haya esaki un blunder…
ORANJESTAD (AAN): Segun Partido MEP, Parlamentaria di AVP Lainda Westerhof e ultimo temponan aki ta comete blunder tras di blunder. Den un reunion publico cu minister di salubridad, Westerhof a bisa cu e kier pa bin cu un GAS CHAMBER. Esaki a cai manera un bom den Parlamento, especialmente cerca su propio coleganan y mas aun cerca e minister.
Pero Westerhof a sigui papia di su GAS CHAMBER aki y GAS CHAMBER aya, te ora su lider di fraccion mester a interumpie durante su discurso y hala su atencion. E ora e Parlamentaria a realisa su blunder, y a pidi disculpa pero no por a haya e palabra corecto pa e aparatonan cu tabata tin na clinica HOPE. E palabra corecto ta HYPERBARIC CHAMBER.
MEP ta convenci…
ORANJESTAD (AAN): Segun Partido MEP, Parlamento di Aruba awor a bay cu reces, te otro aña.
Na final a core pasa algun ley, cu a pone probablemente masha presion riba e parlamentarionan. Poco ta esnan cu por a demostra un nivel di educacion y inteligencia pa por a atende cu tur e leynan y nan contenido.
Esnan mas fuerte sin duda a sali e fraccion di MEP, den cual 4 di e 5 parlamentarionan a hibe debatenan fuerte, al caso, y critico, exponiendo e escandalonan di gabinete Mike Eman.
Esnan mas swak a sali e fraccion di AVP cu un of dos excepcion. Mayoria di nan no a hiba palabra mes demostrando cu nan no ta interesa pa studia e leynan mes cu nan ta pasa, pero nan ta cla pa vota VOOR si. Prome cu reunion cuminsa mes. Pero si nan tabata tira palabra henter ora y insulta esnan di oposicion.
Audrey Croes presidente di MAMBO:
ORANJESTAD (AAN): “Dun, dun, dun, dun,” boso scuche. Ban nos tur hunto grita, dun, dun, dun. Esaki ta e sonido cu curason di caya grandi ta bati atrobe,” un Audrey Croes, presidente di MAMBO, sumamente emociona a dirigi su mes na publico presente den caya grandi dialuna pa inauguracion di streetcar.
Durante henter e discurso di dialuna, por a sinta cu e Presidente di MAMBO ta masha contento cu e streetcar a yega y ta bay cuminsa core, pero tambe cu e renobacion di caya grandi ta casi cla.
Yen di emocion, no solamente pa e vision di un Gobierno cu e ta mira ta realisando, pero contento pa tur esnan cu ta haci haci negoshi den caya grandi y esnan manera e mes, cu a lanta den caya grandi. “Bon dia Aruba. Pabien Aruba. Loke tur hende a pensa cu ta imposibel, at’e nos dilanti,” e Presidente a cuminsa su discurso, mustrando su alegria cu yegada di e streetcar, cual a core for di Schelpstraat te dilanti di Penha, cu un grupo di invitado abordo, entre otro Audrey Croes.
otro aña lo tin mas di 200 pashent cu lo mester haya tratamento cu radioterapia
ORANJESTAD(AAN)–: No mucho tempo pasa, Minister di Salubridad Publico y Deporte, dr. Richard Visser a anuncia cu tin diferente desaroyo hopi importante den mundo di medicina na Aruba cu lo bay tuma luga den e aña nos dilanti.
Un di e proyectonan cu lo tin un impacto hopi grandi na nos isla y particularmente ariba e bienestar di pashentnan di cancer ta e expansion di servicionan y facilidadnan di IMSAN pa inclui un centro pa kimoterapia y radioterapia, cual ta conoci den boca di pueblo como “chemo” y “bestraling”.
ORANJESTAD (AAN); Banco Central di Aruba (BCA) recientemente a revisa SU estimacion di e Producto Domestico Bruto (“GDP”) pa 2011 y e pronosticonan pa 2012 y 2013, reflehando e ultimo desaroyonan y informacion Cu BCA ta dispone di die.
Esaki a resulta den un ahustacion den e subida di e GDP den terminonan real for di 8,9 porciento te na 5,6 porciento pa 2011. Pa 20127 un contraccion economico ta worde premira di 112 porciento den termitic) real, mientras cu BOA ta pronostica un crecemento di GDP den termino real di 5,1 porciento den 2013.


c: text/html

text:
July 28, 2014 / Lokal
...Dirigente sindikal Wendy Calmes: awe i djaweps tin reunion krusial...
Abogado Chester Peterson; GEORGE JAMALOODIN NO MESTER TA SERA MES! ... e siman aki mas kaso pa sak’é liber...
Segun parlamentario Gerrit Schotte....
Segun minister di hustisia Nelson Navarro
...Minister Balborda: E aparato no ta kla awor aki pero e mester desaroyá pa futuro...
Direktiva SdB Bonam ta bisa “No ta basta awor?? A SOBRA MASHA TIKI KOS MAS PA HORTA DEN SENTRO DI BARIO BONAM Ta pidi ladronnan pa laga sikiera ta eseinan
...debí na falta kontròl...
...Lusnan di tráfiko ta fo’i servisio... VELOSIDAT HALTU A TERMINA DEN AKSIDENTE KU BASTA DESTRUKSHON ...Outo tabata riba e vangrail manera un trein...
© 2013-15 Extra - Notisia di Korsou

robotstxt: allowed

filter: keep


text:
Ley importante di Ministerio di Turismo a wordo trata den Parlamento
ORANJESTAD(AAN) Den entrevista, Minister encarga Otmar Oduber a duna un splicacion tocante tratamento di e leynan di su Ministerio cu a wordo realisa siman aki.
Un di e leynan ta ley di presupuesto di mehoracion di producto ARUBA, otro ley ta un ley cu ta data for di aña pasa cu ta trata di caso TPF caminda Gobierno a interveni cu 1 miyon dollar pa soluciona problema financiero di Tiara, y ultimo ley trata ta ley di ANSA cu ta e privatisacion di lo cual ta trata parti di control aereo na Aruba.
Segun Minister Oduber e ultimo ley aki ta hopi importante pasobra lantamento di N.V lo nifica cu Gobierno por haya mas instrumentonan den man pa haci mas inversion pa lo cual ta siguridad den e Departamento di Aviacion. “Na momento cu N.V ta lanta Gobierno por rebaha su gastonan cu entre 7 cu 9 miyon pa aña” asina Minister Oduber a subraya.
Proceso di pasa pa di un departamento publico pa un entidad priva no ta facil, sin embargo den e caso aki Gobierno ta uza structura di oficina di Ministerio di Turismo cu e participacion di empleadonan mes ,incluyendo miembronan di sindicato, lo cual siguramente lo trece resultadonan hopi positivo y exitoso dor cu nan lo por ta participe den e decisionnan cu ta wordo tuma. Esaki ta permiti cu e proceso lo bira un proceso mas transparente y un proceso caminda fluho di informacion ta uno mas grandi, asina Minister Otmar Oduber a splica.
Tocante caso di Tiara, Minister Oduber a comenta cu den e momento aki Tiara ta den un proceso di organisacion di fondo unda Directiva di Tiara y Gobierno tin un bon relacion. Dentro di poco Tiara ta cuminsa cu su vuelonan regular, cu ekiponan mas grandi y diferente destinacionnan manera Valencia entre otro. Nan a yega na un acuerdo cu Gobierno di Venezuela pa lo cu ta e pago, nan ta ricibiendo e fondo aki den porcionnan, y poco poco Gobierno di Aruba ta spera cu den prome kwartaal di otro aña lo por inicia nan vuelo un biaha mas pa Las Piedras, Curaçao, Bonaire y despues por cuminsa e vuelonan pa Venezuela na ciudad di Maracaibo.
Gobierno a sinti e necesidad di sostene aerolinea Tiara den e momentonan dificil unda Venezuela a cay den un deficit di casi 30 miyon dollar cu e compania aki y mas di 100 trahadonan local a wordo perhudica. Ademas, mirando cu 25 porciento di persona cu ta biaha di Venezuela pa Aruba tabata bin cu Tiara y cu e ta di dos mercado mas importante, Gobierno a sinti e compromiso di yuda Tiara mirando efecto economico cu lo por trece pa economia di Aruba. Di e manera aki, awe despues cu diferente analisis a wordo realisa riba proceso di organisacion financiero di Tiara, Gobierno por bisa cu siguramente lo por haya bek e fondo cu a wordo inverti den pasado, asina Minister Oduber a declara.


text:
IPA Su Centro Di Investigacion Cide A Tene Charla Comunitario Tocante Calypso Y Multilingualismo
Cu invitado special Antoni Gario
ORANJESTAD (AAN): Riba 19 di januari 2011 Instituto Pedagogico Arubano (IPA) a haya bishita di Profesor y linguista Hubert Devonish hunto cu su studiantenan di “The University of the West Indies ” di Mona, Jamaica.
Nan bishita tabata den cuadro di investigacion riba Papiamento y multilingualismo na Aruba. Drs. Joyce Pereira tabata encarga cu nan guia.
Drs. Gregory Richardson, investigado di Centro di Investigacion y Desaroyo di Enseñansa (CIDE) y docente di Estudionan Caribense a tene un presentacion riba musica y idioma dirigi na e studiantenan Jamaiquino, hunto cu algun invitado.
Den su presentacion drs. Richardson a enfoca riba Calypso y multilingualismo. El a haci un analisis riba e desaroyo y percepcion di ‘San Nicolas English’, cu ta un variante di Ingles Caribense. Tambe a haci un analisis comparativo entre Papiamento, San Nicolas English, Calypso y Tumba. A bin resulta cu tin hopi similaridad historico, etnico y geografico entre nan. Por pensa akinan riba caracteristicanan di resistencia y creolisacion, como tambe herencia ritmico y Africano.
Como orador invita tabata tin compositor, areglista y activista di Calypso, señor Antoni Gario. Na un forma hopi bibo y intenso, Gario a presenta su punto di bista riba e desaroyo cultural, historico y economico di Calypso. El a enfoca riba algun aspecto esencial cu den su opinion ta obstaculisa e desaroyo artistico di hopi mucha menos afortuna. Tambe el a comparti su opinion tocante aspectonan psicologico y di uzo di idioma cu lo por tin influencia riba e calidad di e genero artistico cu e ta stima.
E presentacion a bay den un ambiente hopi interactivo, den cua e un publico hopi varia a debati riba diferente tereno.
IPA kier a gradici señor Antoni Gario pa su presentacion durante e charla. Especialmente den un periodo asina druk. Tambe kier a gradici Profesor Devonish y drs. Joyce Pereira pa nan aporte y participacion.


text:
POPO
TIN 25 LUGAR
MAS HABRI
Baby Champagne ta informa cu e tin 25 lugar mas habri pa mucha muher pa parada di mucha ya cu ta 25 hala mas so tin.
Pa mucha homber si e inscripcion ta keda habri.
Prijs pa mucha ta 175 cu ta inclui tur cos.
E banda di Baby Champagne ta Youth Xtreme.
Tambe a habri inscripcion pa ballonen optocht cual prijs ta 35 florin.
CHAMPAGNE
TA SOLD OUT
Pa paradanan grandi, si bo no kier keda afor pa Lighting San Nicolas bai registra awe mes
Grupo Champagne ta informa un y tur cu nan ta SOLD OUT pa e grupo di adulto. Champagne a sera su masa di 350 participante y pa esaki nan ta gradici Lisette Tromp y su team cu a hasi su maximo esfuerzo pa toch traha 150 headpiece extra.
Tambe Champagne ta gradici nan sponsersnan pa nan confiansa y sosten y ta recorda tur hende pa pasa busca nan headpiece entrante 1 februari serca Lisette y no lubida di pasa reken af ne Bee Ware y busca boso banchi.
CLA PA
SAN NICOLAS
Grupo Champagne ta informa tambe na tur amante di Champagne cu inscripcion pa Lighting San Nicolas a habri y ya caba mas di 200 hende a bin registra, pues si bo no kier keda afo pasa e siman aki pa inscribi pa Lighting San Nicolas. Champagne lo luci un nice vest y sombre di Merca y lo presenta e tema “USA – Tribute to the heroes of September 11th 2001” ya cu ta net 9 aña pasa cu Champagne a presenta USA y cu ta net 10 aña pasa cu nos ta recorda e caida di WTC. Prijs pa parada di lus San Nicolas ta Awg. 95,= cu ta inclui tur cos. Wak e potrt di e costuum den POPO awe. Champagne su banda ta Tsunami cu a hasi un cos den Fakkeloptocht.
POPO awe ta pone Aruba sera conoci cu e 8 candidatanan pa e eleccion di Reina Infantil di Noord. E siman aki e candidatanan a trek lot y e tema nobo pa e eleccion di Reina Infantil di Noord a bira conosi. E ta “Fantasia di Fruta”. E candidatanan a haya un number y a kies un fruta pa hasi fantasia pa nan shimis. Riba e foto di e grupo di candidaanan por mira di man robes pa drechi, e nomber y number di e candidatanan ta:
1) Aliyah Jones. 2) Jamil-Ann Vieira. 3) Ismarys Arends. 4) Amanda Wijshijer. 5) Selina Everon. 6) Kimberly Tromp. 7) Lieshandra Farro. Roshendra Figaroa. E eleccion di Reina Infantil di Noord ta diabierna 4 februari 2011 den Centro di Bario Noord cuminsando for di 7 or di anochi. Pueblo carnavalesco especialmente di Noord, ta cordialmente invita pa bin presencia e eleccion di Reina Infantil di Noord y pa bin mira con e mayornan di e candidatanan a usa nan imaginacion pa traha e shimisnan cu fantasia di fruta.
KAISO DI
MUCHANAN
Awe tambe POPO ta publica e lista di participantenan den concurso di 1. Joshua Alexander Bryson, “King Size” cu Roadmarch; “The Egyptian Train”.
2. Jair Vespray, “Mighty Buddy” cu calypso “Love Your Self” y su roadmarch ta “Stissman Jam”
3. Jake Fernandez – Orfao “Mighty Jake” cu calypso y roadmarch.
4. ta Chantal Quant “Queen Shanty” cu calypso: “It’s time to take action” y su Roadmarch ta “No mishi cu mi”.
Den seccion infantil di Calypso y roadmarch 2011 e prome cantante lo ta Kyra Hoevertsz, “ Queen Sporty Girl” cu su roadmarch “Sleep Dancing”.
2. No ta participante Mas
3. Robert JR. Maduro “ King Mistery” cu un roadmarch
4.Tashanira Rasmijn, “Queen Tasha” cu un roadmarch: “Jerking It “.
5. Kiziah E Trimon, “ Kiziah” cu roadmarch: “Pump E carnival”.
6. Shykia Maduro, “ Queen Shik” cu roadmarch: “Queen Shik’s Express”.
7. Izellah Ruiz, “Queen Izi” cu roadmarch: “E wega Den Carnaval”
8. Ashantee Xarlette Martus, “Princess Aphrica” cu roadmatrch: “Waist”
9. Gizane Rixianne Boekhoudt. “Queen Rixi” cu roadmarch: “Let it fly”
10. Giomir Leocadia, “Dynamite Kid jr.” cu calypso: “Stop E Violencia” y su roadmarch tin como titulo “Aruba’s on fire”
11. Ittalee Brown, “Jamming Princess”, cu roadmarch: “Fire on de Road”
LOGO SAC
Tambe POPO a ricibi e peticion di SAC pa notifica pueblo di Aruba cu ta interesa pa haci uso di e logo di Carnaval 57 cu mester haci un peticion por escrito na oficina di SAC. E motibo pa esaki ta cu e logo ta propiedad di SAC. SAC so por duna permiso pa haci uso di e logo di Carnaval 57.
LAGA NOS BAI
CORSOU
Den e conferencia di prensa di AMAK teni na Aruba diaranzon, a bin dilanti tambe un lista di hotelnan unda nos hendenan por hospeda pa asisti na Festival di tumba di Carnaval di Corsou 2011. E prijsnan ta varia di “single” cu ta mas caro te na camber pa 4 persona cu ta di mas barata. E prijsnan ta inclui pasashi cu e compania cu ta patrocina e festival, 2 anochi na hotel, festival di tumba cu carchi general of VIP.E hotelnan Otrabanda, Hilton y Kontiki ta duna acerca desayuno cu e tarifa cu ta menciona.
Pa Renaissance cu entrada general camber single ta 1061 y di 4 persona 485. Entre e tarifanan aki tin tarifa mas abao pa camber di tres persona y camber double. Na e mes hotel cu entrada VIP e prijs ta varia di 1301 pa 725 mas abao.
Howard Johnson cu prijs ta cu entrada general single pa 651 y 4 persona den camber 399 . Cu VIP na e hotel aki e prijs ta varia di 891 pa 639.
Na Hotel Otrabanda cu entrada general pa e festival e prijs single ta 719 y di cuatro persona ta 449. Cu entrada di VIP e prijs ta di 959 y mas abao ta 680. Camber pa 3 y pa 2 persona ta varia entre e prijsnan menciona.
Pa Kontiki cu entrada general single ta 783 y pa 3 persona 567. Cu VIP e ta bira 1023 y 807. pero mester menciona cu Kontiki tin solamente camber single, double y triple.
Pa Hilton, single cu entrada general ta 1001 y pa 4 persona ta 525 y cu VIOP single ta 1241 y cuatro persona 765.
Si mester di informacion di tur esaki Maduro Travel por duna mas informacion na esnan cu ta biaha pa Corsow pa mira e festival di tumba aya.
GANADORNAN
Despues cu a bira conoci cu e reina di tumba 2010 Elia Isenia no ta participa den Festival di tumba e aña aki, a ser puntra na POPO ta cuanto biaha el a gana na Corsou. Danki na e informacionnan di AMAK den nan buki di festival, POPO a bin haya sa cu el a gana 3biaha. Farley Lourens tambe a gana 3 biaha y su titulonan el a logra consecutivamente na 2003, 2004 y 2005. Harry Zimerman tambe a gana 3 biaha, mescos cu Mr. Saab. E cantante cu a gana mas tanto concurso di tumba na Corsou ta Boy Dap cu 10 corona en total y e tabata e prome rey na 1971. Boy dap nunca a gana 3 biaha sigui, pero si a ripiti den 1973 y 1974. E banda cu a acompaña mas tanto ganador ta Doble R.S.S.S. cu un total di 7 sigui pa Estrellas del Caribe cu 4 y Chispa Band cu 3. Chispa a gana un aña tambe pero combina como Pleasure/Chispa. Gibi a gana 4 biaha cu dos diferente agrupacion cu ta 2 como Gibi Explosivos pa Boy Dap y Gibi Doran y dos como Gibi y orkesta. Gibi como compositor a gana tambe cu Izaline Calister na 2001 cu Gio Fuertisimo, grupo cu a gana tambe cu Elia Isenia na 2001 y 2010.


text:
Departamento di Salud Publico (DESPA) ta haci un yamada na tur hoben pa forma parti di “Youth Health Survey 2012”
Hobennan entre 12 y 19 aña bayendo school secundario!
ORANJESTAD (AAN): Departamento di Salud Publico kier informa pueblo di Aruba cu Youth Health Survey 2012, un investigacion bou di nos hobennan cu ta bay school secundario, organiza pa Ministerio di Educacion y Justicia, Ministerio di Salud Publico y Deporte y Organizacion Pan Americano di Salud (PAHO) lo cuminsa awe diamars dia 28 di februari 2012 na EPB Hato y EPB Santa Cruz. E investigacion ta pa haya sa mas di comportacion, actitud, conocemento y percepcion di hobennan entre 12 pa 19 aña di edad, relacion entre nan, relacion familiar, salud sexual, HIV, uzo di substancia, uzo di servicio di salud, salud social y mental, nutricion, higiena, actividad fisico, ambiente escolar y salud dental. E investigacion lo tuma luga na school, durante ora di school.
Participacion na e investigacion aki ta a base boluntario y anonimo. E hoben su nomber no lo worde poni riba ningun papel di investigacion.
Esnan cu participa lo yena un encuesta cu tin pregunta riba conocemento, comportacion, experiencia y idea riba e topiconan ya menciona. Tambe lo bay tuma presion, haltura, peso y cintura di e hoben den un luga separa.
Cualkier decision pa participa of no participa den ningun caso lo tin consecuencia pa e hoben su puntonan na school.
Resultado di e investigacion lo worde uza pa mehora strategia, programa y maneho specifico riba salud di nos hobennan. Pa e motibo ey Departamento di Salud Publico (DESPA) ta haci un yamada na tur hoben, entre 12 y 19 aña bayendo school secundario pa forma parti di e investigacion aki.
Participacion di e hobennan lo ta un ayudo pa nos traha miho maneho na bienestar, mehoracion di salud y proteccion di nos hobennan.


text:
11 Colombiano cu kier a drenta Aruba via boto gara pa Kustwacht
Den nan un atracador busca na Aruba:
ORANJESTAD (AAN): Kustwacht a evita un contrabando di 11 hende cu kier a drenta nos isla den forma clandestino. Tabata den oranan di marduga dialuna cu a capta un señal riba radar. Mesora e unidad di kustwacht a move den direccion di e boto y a bin topa cu esaki yegando costa di Aruba. A bay over na obliga e boto desvia mesora direccion di waf na Savaneta unda kustwacht tin su base. Tur 11 ilegal cu kier a drenta Aruba a keda deteni. E capitan y su ayudante tambe a keda deteni. Awor e ley a cambia y contrabando di hende tin castigo riba dje. Tin varios hende cu a yega di worde sentencia den pasado pa e mesun tipo di contrabandonan aki. Tambe den pasado e mesun botonan aki a yega di worde haya cu arma y droga purbando di trece ilegalnan nos isla.
Awor e 11 ilegalnan lo worde deporta pasobra e capitan y su ayudante si lo keda sera. E capitan y su ayudante ta Venezolano y e resto 11 cu kier a drenta Aruba tabata Colombiano.
Ta trata di 9 homber y dos muher. Di e 11 personanan 5 a yega di worde deporta caba den pasado. Entre e ilegalnan tabata tin tambe un sospechoso busca pa Atraco cu a huy pero a purba drenta Aruba back dialuna marduga via boto.
Esaki ta e prome nomber y inicial di fam di e Colombianonan deteni marduga. Valley Casting C, Simancas Gonzales I, Macias Padilla N, Riascos Riascos E, Cordoba Riascos G, Caicedo I, Paz Cuero I, De La Hoz Visbal M, Vizciano Iriarte D cu ta ser sospecha di atraco, Candelo M, y Moran D. Tur lo worde deporta back pa Colombia kizas via barco mes. Mientrastanto nan lo keda sera.


text:
Celebracion dia di Independencia di Republica Dominicano
ORANJESTAD(AAN)– Ayera na Plaza Duarte comunidad dominicano a celeba e di 169 aniversario di independencia nacional di Republica Dominicana.
Tabata tin ceremonia protocolar cu pesencia di gobernador di Aruba Sr. Fredis Refunjol, Prome Ministro Eman, varios ministro y parlamentario hunto cu invitadonan di tur sector di nos isla, tame ponemento di krans. E fotonan ta duna un idea di e ceremonia y celebracion festivo di dominicanonan residencia riba nos isla.


text:
Britney Spears
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Britney Spears ta un kantante Merikano. E a nanse 2 di desèmber 1981.
Kontenido
Biografia[editá | edit source]
Britney Spears a nanse na Kentwood, Louisiana, Merka. Su mayornan, James Parnell Spears (a nanse den 1952, profeshon: kontraktista) i Lynne Irene Bridges (a nanse den 1956, profeshon: ex-dosente), ta divorsiá. Su rumannan ta Jamie Lynn Spears (1991) i Bryan (1977).
Britney su promé single ...Baby One More Time a aparesé na final di 1998. E kantika tabata un hit global; den kasi tur país e kantika a yega number 1. Di e single, mas ku 3.8 mion kopia tabata bendí, 2.2 mion den Inglatera i Merka. No hopi despues, su promé album ku tambe yama ...Baby One More Time a aparesé. E album tabatin éksito igual. Más ku 28 mion kopia di e album tabata bendí, mas ku 14 mion den Merka. Otro single di e album tabata (You Drive Me) Crazy, Sometimes, Born to Make You Happy, i From the Bottom of My Broken Heart.
E siguiente album, Oops!... I Did It Again, a aparesé den 2001. E album tabata tin un éksito ku parse esun promé. E promé single di e album, Oops!... I Did It Again, tambe tabata un éksito grandioso, e kantika a yega number 1 den hopi país anto di dje mas ku 1.5 mion tabata bendí. Di e album mes, mas ku 24 mion tabata kumprá.
Despues di su di tres album Britney (2001), ku tabata sumamente menos eksitoso kompará ku e promé dos albumnan (mas ku 8 mion), Britney a disidí di pone mas atenshon riba su promé pelíkula ofisial, Crossroads. Den e pelíkula, Britney ta hunga e ròl di Lucy, un mucha ku a kaba di kaba skol anto ku ke hasi un kos di sumes, lugá su tata tin tur kos planiá kaba. E ta disidí di bai foi kas ku dos otro amiga anto ta bai L.A., pa hasi oudishon pa bira kantante. Durante nan trip, nan ta pasa den yen di kos; Lucy ta haña sa ku un di su amiganan (Mimi) ta na barika, nan ta haña nan mes tin ku kanta den un bar pa sen, ora e topa su mama (paso esaki tabata su motibu mes), e mama ta bise ku e no tabata nada di haber kune for di dia ku e a nanse, nan ta haña sa ku ta Kit (e otro amiga ku a bai) su frei a abuzá Mimi seksualmente. E pelíkula a produsí mas ku $37 mion na Merka.
Durante su break, banda di e frakaso di e pelíkula, e mester a pasa dor di kiebro di kurason; Justin Timberlake a kibra e relation kune. Den 2003, Spears a bini bèk ku su di kuater album kaba, In the Zone. E promé single di e album ta un kolaborashon ku Madonna, Me Against the Music. Otro singlenan ku a aparesé despues ta Toxic ku Everytime. Britney tabata pa bini ku mas single, pero pasombra e a frakturá su rudia filmando e video clip di su di kuater single Outrageous, e mester a para esei. Den 2004, Britney mester a bini ku un otro album, pasombra e tabata tin un 5-album kontrakto ku Jive, ku lo kaduká e aña ei mes. Pa e motibu aki, e a disidí pa sali ku Greatest Hits: My Prerogative, un album ku tur su hit singles. Riba 18 di novèmber, Spears a kasa ku Kevin Federline. E siguiente aña, nan a haña un yu, Sean Preston Spears Federline (14 sèptèmber 2005). Fin di 2005, Jive Records mes a disidí di mix Spears su kantikanan anto saka un album. Esaki a bira B in the Mix: The Remixes. Britney mes a bisa ku e ta bini bek ku un album fin di 2006, pero paso ku e a haña un yu mas, e album ta wordu expecta te den 2007.
E rehabilitashon den 2007[editá | edit source]
Riba [[16 febrüari|16 di febrüari 2007, Spears a drenta den un fasilidat di rehabilitashon di droga offshore na Antigua. Pero sin embargo e a keda ménos ku binti-kuater ora presente. E siguiente anochi, Spears a drenta un pelukeria na Tarzana, California kaminda e mes a kue un mashin di pela i a kontinuá di feita su kabei hopi kòrtiku.
Un par di dia despues, riba 20 di febrüari 2007, Spears a inskribí su mes den un fasilidat di tratamentu na Malibu, California. Su manager a splika lokual a sosodé ku e siguiente deklarashon; "Nos ta puntra e medionan di komunikiashon pa respetá su bida privá meskos ku esun di su famia i su amistatnan durante e tempu aki". Pronto Spears a bai laga e fasilidat, pero ya riba 22 di febrüari 2007 e a regresá.
E dia anterior Spears su eks kasá Kevin Federline a supliká un interogashon di emergensia tokante e tutela di su yunan ku Spears, pero su abogado a anunsiá despues ku su kliente (Federline) a hasi un petishon pa anulá e aparishon di korte. Nan no a agregá niun aklarashon mas.
Spears a bai laga e fasilidat di rehabilitashon riba 20 di mart sigun su manager, ku a anunsiá ku nan a laga Spears liber despues ku e a "terminá nan programa susesivamente". Un amistat di Spears a konta e revista People ku Spears "tabata mas mihó".
Diskografia[editá | edit source]
Albumnan[editá | edit source]
- 1999 – ...Baby One More Time
- 2000 – Oops!... I Did It Again
- 2001 – Britney
- 2003 – In the Zone
- 2004 – Greatest Hits: My Prerogative
- 2005 – B in the Mix: The Remixes
- 2007. – Blackout
- 2008 – Circus
- 2009. – The Singles Collection
- 2011 – Femme Fatale
- 2011. – B in the Mix: The Remixes Vol. 2
Singles[editá | edit source]
-
- Di ...Baby One More Time:
- 1998 – ...Baby One More Time
- 1999 – Sometimes
- 1999 – (You Drive Me) Crazy
- 1999 – Born to Make You Happy
- 2000 – From the Bottom of My Broken Heart [Merka so]
-
- Di Oops!... I Did It Again:
-
- Di Britney:
- 2001 – I'm a Slave 4 U
- 2001 – I'm Not a Girl, Not Yet a Woman
- 2001 – Overprotected [The Darkchild Remix] [Merka so]
- 2002 – Overprotected [Pafó di Merka]
- 2002 – I Love Rock & Roll
- 2002 – Anticipating [Fransia so]
- 2002 – Boys [the Co-Ed Remix] [Oropa so]
-
- Di In the Zone:
-
- Di Greatest Hits: My Prerogative:
-
- Di Britney & Kevin: Chaotic [DVD]:
- 2005 – Someday (I Will Understand) [Oropa so]
-
- Di B in the Mix: The Remixes:
Linknan eksterno[editá | edit source]
- Site ofisial
- saveBRIT.com
- EssentialBritneySpears Fansite di Britney Spears
- Britney Spears linksite


text:
Sur Amérika
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Sur Amérika of Suramérika ta e kontinente sur di amérika, situa den e hemisferio west anto mayoria parti den hemisferio sur ku un poblashon relativamente chiki den hemisferio north. E ta grens na e Oceano Pasifiko na parti west anto na e Oceano Atlantiko ost i Nort Amérika anto Laman Karibe na parti nort . E palabra amerika a wordu husa prome dor di kartografo Martin Waldseemüller i Matthias Ringmann, na Amerigo Vespucci, ku tabata e promé oropeo ku a bisa ku e teranan nobo no tabata India pero un mundu nobo ko oropa no tabata konose. Sur Amérika tin un area di 17,840,000 kilometer kuadrado, of kasi 3.5% di e superfisíe du mundu. FOr di 2005, su poblashon ta wordu estima na mas ku 371,090,000 habitante. Sur Amérika ta rango di kuater na area (despues di Asia, Afrika, anto Nort Amérika) anto di sinku na poblashon (despues di Asia, Africa, Oropa, anto Nort Amerila).
Kontenido
Geografía[editá | edit source]
Sur Amérika ta okupá un parti di e tera ku tin biaha ta wordu referi na dje komo e Mundu Nobo. E kontinente ta generalmente delimitá dor di e zona di awa di Darién banda di e grens di Colombia antoPanama, of tin biaha dor di e kanal di panama ku ta bai dor di e Istmus di Panama Geopolitikamente tur di Panama - inkluiendo e parti ost di panama - ta inklui den Nort Amérika su so anto entre e demografia di Amérika Sentral tambe. Kasi tur di Sur Amérika ta sinta riba e plàt di Sur Amérika.
Hopi di e Islanan den Karibe ta situá riba e plàto di karibe, un plato tektoniko ku un topografia difuso. E islanan di Aruba, Barbados, Trinidad, i Tobago ta sinta riba e parti nort di e shelf koninental di Sur Amérika. E islanan di Kòrsou, Boneiru anto e islanan Venezolano ta sintá mas nort ahina di e schelf merikano. Geopolitikamente e teritorionan di karibe ta generalmente un parti di Nort Amérika. E nashonan Sur Amerikano ku ta grens ku e laman karibe ta Colombia, Venezuela, Guiana, Suriname anto Guiana Franses- nan ta konosi manera Suramerika karibe. Otro islanan ta e Islanan Galapagos di Ecuador anto Isla di Pasku di Chile Isla di Robinsom Crusoe, Chiloé anto Tiera del Fuego.
Sur Amérika tin e waterval mas grandu di mundu Angel Falls na Venezuela; e rui di mas grandi na mundu (kua volumen) e Riu di Amazone, e kordilera di seru mas largu na mundu, e Andes (ku su seru mas grandi ta Aconcagua na 6,962 m; e luga di mas seku na mendu, e Desierto di Atacama e oerwoud di mas grandi na mundu e selva di Amazone; e kapital mas haltu na mundu La Paz, Bolivia; e lago navegabel mas haltu na mundu, e Lago di Titicaca; anto ekskluiendo stashonan scientifiko a luga habita mas sur na mundu, Puerto Toro, Chile.
Sur Amérika su mineralnan mayor ta oro, plata, heru, tin anto petroleo. Hopi rekurso di Sur Amérika a trese un inkomen grandu espesialmente den tempu du guera anto kresementu ekonomiko lihe. Pero e konsentashon den produsi anto exporta a hindera e desaroyo di ekonomianan diversifika. E fluktuashon di e preis di komoditatnan di e merkado internahsonal a tene historikamente ku e ariba i abounan di e markado a kousa hopi instabilidat politiko. Esaki ta wordu kombati dor di diversifika e produkshon pa kita e dedikashon de e ekonomianan for di un produkto di eksportashon.
Sur Amérika ta un di e kontinentenan mas biodiversifika na mundu. Sur amerika ta kaminda bo por haña hopi tipo di bestia inkluiendo e llama, e anakonda, e piraña, e jaguar, e vicuña, anto e tapir. E selva amazoniko tin un biodiversidat haltu konteniendo un mayoria kantidat di e espesienan na mundu. Otro regionan na Sur Amérika ta inlui e Estadonan di Andes, e Guiananan, e kone sur anto Brazil ku ta e pais mas grandi di e kontinente den area i tambe poblashon.
Historia[editá | edit source]
Pre-Historia[editá | edit source]
Sur Amérika ta pensa di ta habita prome dor di hendenan ku a bin for di e brug di tera di Bering for di e teritorio ku aworaki ta Rusia. Un par di sitionan arkeologiko no ta pas na e teoria aki anto ta indika un teoria alternativo di Aborigenonan Merikano Pre-Siberiano. E prome evidensia di eksistensia di praktikanan di agrikultura ta data na mas o menos 6500 prome ku kristu, ora a kuminsa kultiva batata, peper anto bonchi pa kuminda den e teranan haltu di e basino amazoniko. Evidensia di keramika ta indika ku tabata krese manioc, ku te ahinda nan ta kome awendia, for di 2000 prome ku kristu.
Pa 2000 prome ku kristu hopi aldea agrariko a kuminsa aparese ront di e Andes, anto e otro regionan religioso. Piskamentu a bira komun kantu di e kosta, yudando pa establese piska komo e kuminda primario. Sistemanan di irigashon tambe tabata wordu husa den e tempu aki ku a yuda krese un sosiedat agrikultural.
Kulturanan sur amérikano a kuminsa domestika llamanan, vicuña, guanaco i alpaca den e serunan di Andes ront di 3500 prome ku kristu. Nan tabata huza nan komo un rekurso di lana i karni pero tambe pa transporta kos.
Sivilisashonan Pre-Kolombiano[editá | edit source]
E kresementu di agrikultura anto e aparesementu di dorpnan permanente a kuminsa ku e kresementu di varios sivilisashonan na Sur Amérika.
E dorpnan i kultura mas prome konosi na Sur Amérika anto henter Amérika huntu tabata e kultura Valdivia na e kosta zuidwest di Ecuador.
Un di e sivilisashonan prome tabata na Norte Chico, riba e kosta Peruviano sentral. Aunke nan tabata un kultura pre-seramiko, nan architektura monumental tabata mesun grandioso ku e Piramidonan di Egypto. E klaso di gobiernu di Norte Chico a establese un netwerk di komersio ku a desayoria architektura ku a sigui ku e kultura di Chavín pa 900 prome ku kristu, segun un par di sitionan arkeologiko. Artefaktonan a wordu haña na un sitio yamá Chavín de Huanta na peru riba un elevashon di 3,177 meter. E sivilisashon Chavín a dura di 900 pa 300 prome ku kristu.
Na e kosta sentral di peru, ront di e kumisamentu di e prome milenia despues di kristu e sivilisashonan Moche (100 prome ku kristu pa 700 despues di kirstu, na e kosta nort di Peru), esun di Paracas anto Nazca (400 prome ku 800 despues di kristu, Peru) a florese anto tabata tin estadonan ku militarnan permanente improvisando agrikultura dor di miho irigashon anto nobo tipo di arte seramiko. Riba e Altiplano, e sivilashon Tiwanaku (100 prome ku kristu pa 1200 despues di kristu, Bolivia) a maneha un netwerk komersial basá riba religion.
Ront di e siglo 7, e sivilisashonan di Tiahuanaco i Wari su emperionan a ekspande nan influensia den dur e region de andes, imposando urbanismo di Huari anto e religionan i ikonagrafia di tiahuanaco.
Kolonisashon Oropeo[editá | edit source]
Na 1494, Portugal i Spaña, e dos paisnan martimo grandi na e tempu ei, riba e kerementu ku tera nobo lo wordu haña mas na west a firma e Tratado di Tordesillas, na kua nan a bisa, ku aprobo do papa, ku tur e tera for di Oropa lo ta un duopolio di e dos paisnan.
E tratado a establese un liña imaginario di e meridian nort ba suit 370 luega wesy di e islanan Cape Verde, aproksimadamente 46° 37' W. Den termino di e tratado tur tera ku a keda west di e liña ei (kasi tur di e tera merikano) lo bira si Spaña, anto tor kos ku keda ost di e liña ei, na Portugal. Komo midimentu di longitud no tabata hopi eksakto e tempu ei e liña no a wordu enforsa striktamente anto Protugal por a ekspande Brazil pasando e liña kompletamente.
Kuminsando na e añanan 1530, e hendenan i rekursonan natural di Sur Amerika a wordu eksploita dor di konkistadonan oropeo, prome di Spaña anto despues tambe di Portugal. E nashonan aki a tuma tera anto rekurso pa nan mes anto a dividi e kontinente den kolonianan.
Malesanan oropeo manera sende-paga, influenza bof anto typhus)—na kua e hendenan indigeno no tabata ta imuna p'e- anto systemanan inhumano di labor forsá, manera e haciendanan anto minanan, a desima e poblashon nativo bou di kontrol spaño. Despues di esaki esklabonan, ku a haña immunidat na e malesanan aki, a wordu trese pa remplasá nan.
E Spañonan tabata kometi pa konverti e nativonan na Christianismo anto a elimana tur praktikonan kultural ku a stroba esaki; toch esaki no a logra kompletamente pasobra hopi gruponan nativo a simplemente brua katolisismo ku nan idolitaria anto nan kerementunan polyteistiko. Tambe, e spañonan a trese na lenga na e mesun grado ku nan religion, toch e Misa Katoliko Romano su evagelisashon di e lenganan di Quechua, Aymara, i Guaraní a kuntribui na e uso kontinuoso di e lenganan nativo aki aunke solamente den forma oral.
Eventualmente, e nativonan i e spañonan a haña yu ku otro trahando un klaso mestizo. Na e kuminsamentu, mayoria di e mestizonan di e region di Andes tabata tin mamanan nativo i tatanan spaño. Despues di independensia mayoria di e mestizonan tabata tin tatanan nativo i mamanan oropeo of mestizo.
Hopi di e arte nativo a wordu konsidera idolo falsu anto a wordu destrui dor de e eksloradonan spaño; esaki ta inklui hopi eskultura di oro i plata anto otro artefaktonan ku a wordu haña na Sur Amérika, ku a wordu dirtí prome ku a wordu hina spaña of portugal. Na otro mano, e Spañonan e Portuguesnan a trese e estilo arkitektoniko di oropa na e kontinente anto nan a mehorá e infrastuktura manera brugnan, kayanan, anto e sistema di roi di e suidatnan ku nan a haña. Tambe nan a drecha relashonan ekonomiko i komersial, no djis di Amerika i Oropa pero tambe entre e hendenan di e kontinente. Finalmente e ekspanshon di e lenganan portugues i spaño a uni hopi kultura ku tabata separa dor di lenga.
Guyana tabata un kolonia portugues, pero Hulandesnan, anto Inglesnan a tuma e luga over. E pais a wordu parti den 3 pida, un kontrola dor di kada un di e podernan te ora e Inglesnan a tuma ful kontro di e area.
Independiensia[editá | edit source]
E poseshonan Sur Amerikano di e korona Spaño a gana nan independensia entre 1804 i 1826 na e gueranan Spaño Merikano di independensia . Simón Bolívar di Venezuela anto José de San Martín di Argentina tabata e lidernan di mas importante di e bringamentu pa independensia. Bolívar a kuminsa un revolushon grandi na e parti nort di Sur Amerika, anto a marcha su amrada sur direkson di Lima, e kapital di e Viseroyaltad di Peru. Terwijl, San Martín a bai ku un leger na Viceroyaltad di Rio de la Plata dor di e serunan di Andes, pa bai serka General Bernardo O'Higgins na Chile, anto e ora ei a marcha su leger bai nort pa duna yudansa militar di na e rebeldenan di e Viceroyaltad di Peru. E dos legernan a topa na Guayaquil, Ecuador, kaminda nan a enkontra e leger royal di e korona spaño anto a viktoriá.
Na e kolonia portugues di Brazil, Dom Pedro I (tambe konosi komo Pedro IV di Portugal), yu di e rey portugues Dom João VI, a proklama e pais su independensia na 1822 anto a bira e prome Emperador di Brazil. Despues di un pleitamentu ku e grasinanan royal na Bahia i Pará, esaki tabata asepta diplomatikamente dor di e korona na Portugal, riba kondishonan di un kompensashon haltu pagá pa Brazil.
Aunke Bolivar a purba di unifika e partinan habla-español di e kontinente den e reino grandi di"Gran Colombia", nan a bira independente rapidamente sin konekshonan politiko entre nan, aunke tabata tin mas atempto manere e Konfederashoon Peruviano-Boliviano].
Un par di pais no a haña independensia te ku e siglo 20f:
Guiana Franses ta un region franses te ahinda. E Islanan Malvina ta keda un teritoria outonomo di e Reino Uni. Suit Georgia anto e Islanan Sandwich tambe a keda teritorio autonomo di e Reino Uni.
Historia Resien[editá | edit source]
E kontinente a bira un felt di batalla durante e Guera Friu den e di dos parti di e siglo 20. Un par di gobiernunan elekta demokratikamente di Argentina, Brazil, Chile, Uruguay i Paraguay a wordu kabá of despalasá dor di diktatorionan aligña ku e Estadonan Uni di Merka den e añanan 1960 i 1970. Hopi di e diktaduranan ei, a kausa genosidia i tortura anto tabata di train den violashon di derechonan humano dor di e Estadonan Uni den e kampo famoso di School of the Americas. Pa kita oposishon, nan gobiernunan a detene mas ku dies mil prisonero politiko, hopi di nan a wordu tortura i mata dor di colaborsashon dentre-estado. Ekonomikamente a kuminsa e transishon di polisianan neo-libral. Nan a pone nan mes akshonan den e E.U. su polisianan di "National Security" kontra subvershon internal. Dor di e añanan 1980s i 1990s, Peru a sufri di un konflikto interno.
Argentina i Inglatera a bringa e guera di Falklands na 1982.
Colombia awendia ta bringando un konflikto interno, ku a kuminsa na 1964 ku e kreashon di e guerillanan Marxistanan di FARC anto aworaki ta involvi un par di gruponan links ilegal armá anto tambe varios legernan privá anto basnan di droga podersoso.
Movementonan revolushonairio anto diktatorionan militar banda rechts a bira komun despues di Di Dos Guera Mundial, pero for di añanan 1980 un ola di demokratisashon a bini dor di e kontinente, anto mandato demokratiko a bira komun. Toch alegashon di korupshon te ahinda ta hopi komun anto un par di pasi ta haña un krisis anto tabata forsa di kita nan gobiernunan.
Indepidat a bira un problema den añanan anto un par di pais, aunke nan tin demokrasianan fuerte no a desayora insitushonan politiko kapas di hendel sierto krisis sin drai bai na polisia in-otrodokso, un ehempel moderno taArgentina su defulto den e kuminsamentu di siglo 21.
Politiko[editá | edit source]
Durante e prome dekada di e siglo 21, gobiernonan Sur Merikano a drifta bai e direkshon links politiko, ku lidernan sosialista ku a wordu elekta na Chile, Uruguay, Brazil, Argentina, Ecuador, Bolivia, Paraguay i Venezuela. Aunke e movementu na links, Sur Amérika te ahinda ta husa e sitema di Merkado Liber, anto ta tumando un kaminda aktivo pa mas integrashon kontinental.
Resientemente, un entidat intergovernal a forma ku ke mergi e kostumbernan di e unionan di: Mercosur anto e Komunidat Andea, anto formandi e bloke di komersio di tres mas grandi na mundu. E organisashon politiko aki, konosi komo e Union di Nashonan Sur Merikano ta wak pa establese un movementu liber di hende, desaroyo ekonomiko, un polosia di defensa komun anto e eleminashon di tarifa.
Demografia[editá | edit source]
Paísnan den Suramérika i su kapital[editá | edit source]
Guiana Franses — Caiena (kolonia di Fransia)
Falklands — Port Stanley (kolonia di Inglatera)


text:
Cumpleaños Diasabra 28 Januari 2012
Awe anos ta canta happy birthday pa SURIANY de MEY e ta hanja felicitacion di parti su princess Didi y su prins Ion su wela y su mama y ruman na hulanda sin laga afo resto d famia tia Etty, Shamica, Jeanne-beneth, Lulu tambe e ta hanja un macuto yen d brasa di parti tur su fansnan. Suriany hope u have the best day ever y corda warda bolo.
Awe nos ta canta hbd pa ? bruno mars mes mes aya na hulanda…’IzMo’ of ‘Izmars’…Un avion jen di aplauso, sunchi y brasa direct pa Rotto pa nos famous idol!! Nos ta desea izmo ? best photographer ever di VDL company hopi anja mas di bida y salud y corda nos ta warda ? piece of cake via fedex wahhahahaha love you very mucho cous, love UkA, Ily and Mienchuuuh one love!! Have a nice day aya na kickland lol
Hiep Hiep Hoeraaa
Mayan 29 di Jan, ta cumpli su di 2 añito,
nos Princesita: Zinady
Felicitashon ta bini diparti su Mama, wela y welo nn,
tanta y omo nan, madrina y padrino, y demas famia!
Un kasteel yen di pabien y bendishon e ta haya specialmente
diparti: Mai Aurita & Papa Bieuw Victor,
su Tanchi Stacey & Momo Brendon, Madu Chana, Padushi bieuw Vito,
tur su tanta y omo nan grandi y demas Famia Thiel & Croes.
Muy especialmente diparti su Angel Guardian: Papi!
Pabien Princess Zizi/Nady!
Cu Papa Dios y Papi protehabo y guiabo semper!
Awe 28 di January ta cumpli 7 aña Pepe su prins Jeandruw Erasmus. E ta hanja felicitashon di su Mami Lisette, Wela Mena, Welo Cholin, Rumanan Lyrick, Lyrienne, Lyrgen, y Jeannuare, di su pepe cu stime hopi Lugbelkis y su “ruman chikito” Zayden. Dios benshone cu hopi aña mas di bida y salud, y cu e pasa hopi dushi awe riba su dia!


text:
Respet tin cu ta central ora di discuti cualkier topico den Parlamento
Drs. Paul Croes riba incedentenan den Parlamento;
E balance entre emocion y e topico di discusion ta uno cerca di otro
ORANJESTAD (AAN): Ultimo dianan e topico di discusion den politica na Aruba tabata riba cierto incidentenan cu a tuma lugar den Parlamento. E discusionan encuanto otorgamento di tereno, locual mi persona a categorisa como un maneho irresponsabel, a hiba cu emocionnan a subi. Locual ta lamentable di e incidentenan, caminda algun miembronan di parlamento a hasta halza vos den un forma no usual, ta impresion negativo cu esaki tin riba e organo mas importante di nos isla, esta Parlamento di Aruba.
Un organo cu ultimo lunanan banda di cierto incidentenan cu sa sosode den Parlamento, ta haciendo un esfuerzo grandi pa trata mas tanto proyecto di leynan cu prome. Un agenda di Staten jena cu reunionnan di comision Central of comisionnan fiho.
Diferente Parlamentarionan haciendo bishitanan na Departamentonan, Instancianan, actividadnan social y di concientisacion, organizacionnnan ta locual e Parlamento nobo aki tabata bin ta haciendo.
Si mira bon, e Parlamento nobo ta poniendo diferente topico riba e agenda politico di nos isla y di gobierno. Si nota e agenda di Parlamento di Aruba, durante e ultimo lunanan por tuma nota cu esaki ta un di e Parlamentonan mas activo cu Aruba a conoce ultimo añanan.
Discusionnan y diferencia di opinion semper lo tin den un Democracia bibo. E forma cu esaki ta keda trata y discuti ta locual mester keda semper riba un bon nivel.
Bo mester vocifera bo opinion, esaki ta responsabilidad di cada parlamentario, pesey pueblo a escogebo como su representante, pero e forma cu esaki keda treci dilanti, pami persona mester keda semper cu e respet debido.
Atrobe mi kier reitera cu locual ta un poco lamentable ta e hecho cu cierto incidentenan manera a sosode den parlamento, ta kita focus for di e problematicanan real y e desafionan cu nos tin cu resolve.
E hechonan aki tambe ta pone henter parlamento den un luz negativo, siendo cu esaki categoricamente no ta asina. Parlamento di Aruba, ta keda e colegio di mas importante riba nos isla y cu trabaonan grandi cu ainda mester worde haci. Y Aruba mester ta convenci cu nos lo sigui cu e trabaonan aki pa e siguiente añanan nos dilanti.


text:
Gobierno cu expectativa riba firmamento di presupuesto e siman aki
Prome Minister Mike Eman:
ORANJESTAD (AAN) – Den entrevista cu Prome Minister mr. Mike Eman, el a menciona cu e siman aki lo por scucha for di Gobernador tocante su bishita na Hulanda y asunto di presupuesto 2014.
E dignatario a subraya cu Gobierno a pasa un ley hopi importante, algun dia pasa den Parlamento, cu ta percura e financiamento di presupuesto di nos pais y den e sentido aki e discusion riba e tema aki a bira menos agudo compara cu algun siman pasa.
E mandatario a indica cu sinembargo, esaki ta keda un punto di principio, unda cu gobierno su punto di bista tas cu e presupuesto mester wordo firma y asina Gobernador cumpli cu su tarea tambe, pasobra den e presupuesto di nos pais nos ta autonomo y no mester tin intervencion di ningun conseho di Reino, ni gobierno di otro pais. Prome Minister ta reitera cu gobierno di Aruba ta determina su propio presupuesto!


text:
Famia di Polis a worde menaza na cas
ORANJESTAD (AAN): Diamars mainta oficial di K9 Unit den area di Valero na Playa a para un motociclista riba brommer pa core sin helm. E motociclista a cumpli cu e paramento aki y a duna e oficial su documento.
Polis a cuminza skirbi e multa, y e motociclista inespera a start e brommer ranca sali bay. E oficial no a worry pa core su tras ya cu e tin tur su documento y trafico tabata druk e momento ey y sigur cu e motociclista lo haye cu su multa di parti husticia.
Despues di rato a presenta un homber na Warda di Dakota cu su mayor y declara cu e ta esun cu Polis a para rato prome pa cu brommer. Pero na Warda atrobe e no tabatin pasenshi pa warda e oficial yega debi cu caya tabata basta druk cu asistencianan. El a sali hostina for di Warda di Dakota hunto cu su Mama cu a bay pa defende su yiu cu no a cumpli cu ley.
Unda a bay e ora? Nan a bay na cas di famia di e Polis y menaza tur hende. Hasta e mama di e mucha homber a bira brutal na cas di e famia di e Polis manera cu e mama no sa kico su yiu tabata haci.
Aki e famia a yama Polis avisa di e menaza unda Polisnan a despacha pa e lugar mientras e famia a bay warda entrega keho. Polis tabata sa unda e persona aki ta move den un Nissan Sentra pero no por a topa cune. Ta spera cu Fiscal por actua pisa contra e caso aki di menaza unda Polis ta para hende pa no cumpli cu regal di trafico y hende no ta gusta bay menaza famia di Polis.


text:
Les 8
Dicon Dios Ta Permiti Maldad y Sufrimento?
1. Con maldad a cuminsa?
Maldad a cuminsa riba tera na momento cu Satanas a lansa e prome mentira. Na principio, Satanas tabata un angel perfecto, pero “e no a keda firme den e berdad.” (Juan 8:44) Na dado momento, el a cuminsa haya e deseo pa hende ador’e, algo cu Dios so tabatin derecho riba dje. Satanas a gaña Eva, e prome muher, y a convenc’e pa e desobedece Dios. Mescos cu Eva, Adam tambe a desobedece Dios, y esey a hiba na sufrimento y morto pa tur nan descendientenan.—Lesa Genesis 3:1-6, 19.
Ora Satanas a instiga Eva pa desobedece Dios, el a rebela contra e soberania di Dios, esta, contra e derecho cu Dios tin di goberna como e Haltisimo. Mayoria di hende a tuma parti pa Satanas y a rechasa Dios como nan Gobernante. Asina Satanas a bira “e gobernante di mundo.”—Lesa Juan 14:30; 1 Juan 5:19.
2. E creacion di Dios tabata falta algo?
Tur e obranan di Dios ta perfecto. Dios a crea tanto hende como angel cu e capacidad di obedec’e na un manera perfecto. (Deuteronomio 32:4, 5) Dios a crea nos cu e libertad di scoge entre bon y malo. E libertad ey ta duna nos oportunidad pa demostra nos amor pa Dios.—Lesa Santiago 1:13-15; 1 Juan 5:3.
3. Dicon Dios a permiti sufrimento te awe?
Pa un tempo, Jehova a tolera e rebeldia contra su derecho di goberna. Dicon? Pa mustra cu cualkier esfuerso cu hende haci pa goberna nan mes sin Dios no ta beneficia nan. (Eclesiastes 7:29; 8:9) Anto 6.000 aña di historia humano ta confirma esey bon cla. Gobiernonan humano no a logra caba cu guera, crimen, inhusticia ni maleza.—Lesa Jeremias 10:23; Romanonan 9:17.
Contrario na gobernacion di hende, e gobernacion di Dios si ta beneficia esnan cu acept’e. (Isaias 48:17, 18) Pronto Jehova lo destrui tur gobierno di mundo. Ta hende cu scoge Dios como nan Gobernante so lo keda biba riba tera.—Isaias 11:9.—Lesa Daniel 2:44.
4. Ki oportunidad e pasenshi di Dios ta duna nos?
Segun Satanas, hende ta sirbi Jehova pa motibonan egoista. Lo bo kier duna prueba cu esey ta un mentira? Bo por! E pasenshi di Dios ta duna cada un di nos oportunidad pa demostra si nos ta prefera e gobernacion di Dios of esun di hende. Con nos por demostra esey? Na e manera cu nos ta hiba nos bida.—Lesa Job 1:8-12; Proverbionan 27:11.
5. Con nos por scoge Dios como nos Gobernante?
Nos por haci esey ora nos ta busca manera pa haya sa cua ta e adoracion cu ta basa su siñansanan riba e Palabra di Dios y biba na harmonia cu esaki. (Juan 4:23) Mescos cu Hesus, nos por rechasa Satanas como gobernante ora nos no ta mete den politica ni apoya guera.—Lesa Juan 17:14.
Satanas ta uza su poder pa laga hende haci cosnan inmoral y perhudicial. Ora nos nenga di haci e cosnan ey, algun di nos amigo- y famianan por cuminsa haci bofon di nos of bay contra nos. (1 Pedro 4:3, 4) Pues, nos tin cu tuma un decision. Nos lo join e hendenan cu ta stima Dios? Nos lo obedece Dios su leynan cu ta refleha su sabiduria y amor pa nos? Si nos haci e cosnan aki, nos ta duna prueba cu ta gaña Satanas a gaña ora el a bisa cu hende lo no obedece Dios na momento cu nan haya nan cu dificultad.—Lesa 1 Corintionan 6:9, 10; 15:33.
E amor cu Dios tin pa humanidad ta un garantia cu pronto lo e pone fin na maldad y sufrimento. Hende cu demostra cu nan ta kere esaki lo disfruta di bida riba tera pa semper.—Lesa Juan 3:16.


text:
Himno di Kòrsou
Himno di Kòrsou ta e Himno nashonal di Kòrsou
Origen[editá | edit source]
Dia ku Reina Wilhelmina a keda koroná komo Reina na 1898, Frater Radulphus a skirbí un kantika ku a bira konosí komo “Den tur Nashon Nos Patria ta poko konosí”. Durante e selebrashon di koronashon di Reina Wilhelmina, alumnonan di St. Jozefschool na Pietermaai a kanta e kantika aki riba melodia di e kantika alemán “Tiroler Hoferlied”. Despues Frater Candidus Nouwens a kompositá e melodia ku ta kanta te ku awor. Aña aden aña afó a kanta e kantika aki riba Dia di La Reina den Fòrti i tambe na otro okashonnan ofishal. Asina a kuminsá konsiderá “Den Tur Nashon” òf “Nos tera” komo Himno di Kòrsou. Riba dia 26 di yüli 1978 a rekonosé e kantika aki ofishalmente komo HIMNO DI KÒRSOU, momentu ku Konseho Insular di Kòrsou a aprobá e teksto aktual riba proposishon di Komishon di Himno. Dia 18 di yüni 2003 Konseho Insular ademas a stipulá tur e reglanan pa uso i komportashon pa Himno di Kòrsou den un ordenansa insular (A.B. 2003 no. 53). [1]
Himno di Kòrsou[editá | edit source]
1. Lanta nos bos ban kanta
Grandesa di Kòrsou;
Kòrsou isla chikitu,
baranka den laman!
2. Kòrsou nos ta stima bo
ariba tur nashon.
Bo gloria nos ta kanta
di henter nos kurason.
3. Nos pueblo tin su lucha,
ma semper nos tin fe
di logra den tur tempu
viktoria ku trabou!
4. Ban duna di nos parti
p'e isla prospera.
Laga nos uni forsa
p'asina triunfa.
5. Nos patria nos ta demostra
onor i lealtat,
meskos na e bandera
union di nos nashon.
6. Nos bida lo ta poko
pa duna nos pais,
luchando uni pa libertat,
amor i komprenshon.
7. I ora nos ta leu fo'i kas
nos tur ta rekorda
Kòrsou, su solo i playanan,
orguyo di nos tur.
8. Laga nos gloria Kreado
tur tempu i sin fin,
k'El a hasi nos digno
di ta yu di Kòrsou!


text:
Cu e protocol di cooperacion, awor si nos tur lo cay bao di supervision
Segun Adi Thijsen,
ORANJESTAD (AAN): Adi Thijsen durante conferencia di prensa di fraccion di MEP a papia tocante e protocol di cooperacion entre Aruba y Hulanda. El a bisa cu e prome pregunta cu nos tin cu haci ta: na ken su interes e protocol aki a worde firma y tambe mester puntra di con parlamento no tabata sa nada di locual tabata pasando. Segun Thijsen, tin un conferencia di Reino dia 14 di December, unda cu tur e paisnan di Reino lo bay trata cierto puntonan di interes pa loke ta trata e desaroyonan den Reino Hulandes.
“E pregunta ta e ora ey, pakico mester a core forza firma un protocol entre Aruba y Hulanda anto si bo wak bon den e contenido di e protocol, bo ta ripara tambe cu e no ta beneficioso pa haci esaki, na paisnan St. Maarten y Curaçao”.
“Pero esey ta keda na nan y mi ta kere cu nan tin nan parlamento y Gobierno cu mester por defende e punto di bista y derechonan di nan pais”. Esaki segun e parlamentario, kende a sigui bisa cu tabata tin dos punto hopi clave den esaki cu ta asina yama ‘openbare financien cu Hulanda nan ta papia di dje, unda cu Hulanda ta bisa cu e ta bay yuda Aruba riba e parti di finanzas.
Di otro banda e ora ey Aruba lo coopera riba hopi tereno.
El a splica cu a menciona varios palabra cu e kier a pone enfasis riba dje.
E prome ta cu nan ta papia di ‘rechtszekerheid’ cu ta importante pasobra e ta para den statute.
E otro palabra cu nan a uza ta ‘goed bestuur’ (bon gobernacion).
“Pakico bo ta papia di goed bestuur, siendo cu tin un diferencia entre goed bestuur y ‘deugdelijkheid van bestuur’, manera tin poni den e rapport di WODC”.
“Ma haya hopi straño cu bo ta firma un protocol di un magnitud asina aki cu hopi consecuencia, anto bo no ta uza e palabra cu den ultimo añanan ta worde bisa”.
Esaki segun Thijsen, kende a sigui bisa cu un otro punto cu el a haya hopi straño ta cu si bo ta papia y saca puntonan cardinal pa loke ta trata e garantia pa e pueblonan di e paisnan den Reino, di con bo no ta pone tambe den e protocol cu e partidonan aki mester defende e derechonan fundamental di e ciudadanonan.
“Esey ta un obligacion cu cada pais tin den Reino y conhuntamente den Reino como organo, nan mester percura pa esey”.
“Esey nan a laga afo, pasobra pa loke ta derechonan fundamental di e ciudadanonan, ami ta sinti cu pa nan esey no ta importante”.
Esaki segun e parlamentario kende a bisa cu na December 2010 Minister Donner a haci cierto declaracion, unda cu el a bisa den su discurso cu e no ta compronde pakico Aruba ta bay celebra 25 aña di Status Aparte, pasobra awor despues di 10-10-10, Aruba no tin un Status Aparte mas, pasobra Curaçao y St. Maarten tambe tin e mesun status awor.
“Bo tin cu semper corda kico e hendenan aki ta papia y ta declara, anto awor bo ta bin bek”.
“Bo ta wak cu Donner aworaki ta concretiza locual el a bisa prome”.
Esaki segun Thijsen kende a sigui bisa cu e punto ta cu den e caso aki nan ta bezig cu un protocol unda cu berdad ta cu nan ta bay haci Aruba igual cu Curaçao y igual cu St. Maarten.
Thijsen a bisa cu Aruba no ta bao di curatela of supervision, pero cu e protocol di cooperacion awor si nos tur lo cay bao di supervision.
El a bisa cu parce cu pa Prome Minister di Aruba no ta importante si nos perde nos Status Aparte.
Thijsen a trece dilanti tambe cu autonomia ta locual a duna pais Aruba desaroyo.
Si limita esaki, e ta limita nos desaroyo.


text:
Cumpleaños Diabierna 30 November 2012
Awe nos ta canta happy birthday pa esudiante
mes mes esta Mirlaika Willems eta haja pabien di
party aurelia y mellisa ban lore koh y ban bebe
holoo 31 anja soo bieuw hahah pasa un dushi dia.
Pabien pe e chick popchi di hublot boutique Karen di
Bono di parti di su mama Debbi , di su rumanan
Andreina y Giovanni , su angel Keanho.
Di su friends July , Myron , Ella , Ange , Gina , Lito y
di su segunda mama Carmen .
Mira ken a hasi anja Mirlaika Willems e burache
di san fuego haha bo ta haja pabien di bo ruman
muhe grandi sin dolor y henter e crew di sanfuego
hoy se bebe hahah wak pa tin bolo
love you.
awe ns ta canta happy birthday pa e mucha
mas sabi di scol esta MIRLAIKA WILLEMS
eta haja pabien di party su mom, dad, rumanan,
su yui nan jendrick,jean-marc y jermain tmb di
bo subrinana tur ta manda bisabo
hopi anja mas GBU,
Hoy celebramos un año mas
de vida de la comae dolifet
que papa dios le de muchos anos
mas de vida y salud
son los deceos de sus compadres de savaneta.
Famia Ridderstaat ta di fiesta awe, 30 di November
Hiep hiep hoera nos prins di cas ta cumpli 10 aña awe
Jaydrick Ridderstaat. Hopi pabien di parti mami Nela
papi Jimmy ruman muher Jamylann Papa dushie Semy
Ma Dita oompie Joshua, padrino Luis Figaroa
y demas famia ta desea Jaydrick tur cos bon, y enjoy bo dia God Bless J.J.


text:
Cumpleaños Diaranzon 28 September 2011
Awe a haci aña e mama mas dushi di aruba esta
Marlene Croes e ta ricibi un pabien di party su famia
croes y di su amistad nan mas cerca, y di su unico
prins Marcderrick Croes. Have a blessed day enjoy it.
Awe nos papie Erwin Gei ta cumpli un aña mas di
bida. Papie Dios bendicionabo semper y danki pa
guia nos den e bon caminda. Bo ta un papie
ehemplar, nos ta stimabo hopi. Happy Birthday,
sunchi y braza di bo yiunan Lindsey y Bradley.
Awe 28 di September ta cumpli un aña mas di bida nos dushi stima`Erwin Gei`.
Win ta haya hopi braza y hooopi sunchi di su casa Linda, yiunan Lindsey y Bradley. Hopi felicitacion e ta haya di su mama Glenda, tata Betto, ruman Tico(Hulanda) y casa Nathalie, sobrina Thaisa y sobrino Asanti. Un macuto yen di bendicion di su wela Reineta Tromp. Win enjoy bo dia yen di alegria y nos lo come bolo hunto cu bo. Happy Birthday dushi!!!
Hiep hiep hoera awe nos ta canta happy b-day pa e guy mes mes pabien Mark ku bo sweet 60 hihihi pabien ta bin di henter cuerpo policial di grenspolitie pero muy specialmente di su 2 princess nan Mya y Luennsy y di su reina Ludy btw nos tur kier treat so manda treat POVA nos ta warda pabien riba bo dia Gonzo
Awe 28 di September 2011 ta di fiesta e princessa di Ayo 28 cual ta Gillary de Mey. Gillary ta haya un macuto di brasa y sunchi di parti di mama Martha, su tia Elvira cu ta adore, su mano Alex, su ruman sin dolor Jo-Angely, sin lubida Sol, Tilita, tia Mariela, tio Fran, padrino Oscar, madrina Julia, abuelita Maria, tur su ruman nan, tur su amiguito nan cu semper ta na ayo 28 y tur sobra famianan cu ta hopi pa menshona. Nos tur ta desea pa Gillary pasa un dushi dia y awor cu e ta un aña mas grandi pa e bira un poco mas bon mucha. Hiep hiep hoera pa Gillary!!!!!


text:
Presonan femenino a muda pa un localidad nobo y renoba
Despues di desaprobacion di CPT tocante KIA:
ORANJESTAD (AAN): E comision internacional di inspeccion di centronan di detencion, CPT tabatin critica fuerte tocante di KIA; nan a “keur af” e afdeling di hende muhe por completo. Pero, desde e siman aki, e damanan cu ta deteni den KIA tin un localidad nobo.
Director di KIA, Trudy Hassell ta splica cu e ta uzando e criticanan di CPT como e fundeshi pa su maneho y e afdeling di hende muhe tabata un di e partinan cu a haya desaprobacion completo di CPT.
Dos siman pasa un huez femenino a expresa su desaprobacion tambe ora cu el a bishita KIA pa wak e departamento aki. E huez a duna KIA dos siman pa mehora e situacion y exactamente dos siman despues e damanan a muda pa un localidad nobo renoba y bunita.
Hassell a remarca cu e fondonan cu a wordo uza pa realiza e trabao a sali for di un pot di KIA mes. E ta placa cu ta wordo paga pa personanan cu ta trece trabao for di pafo pa e presonan haci. E placa aki ta bay den un pot y ta wordo inverti bek den cursonan y otro trabaonan cu ta beneficia e presonan mes.
E director di KIA tabatin palabranan di elogio pa e personal di KIA y e detenidonan mes, kende a pone nan schoudernan bao di e proyecto, a traha hunto y intensivamente pa logra realisa un localidad adecua pa e damanan.
E huez tin un cita pa bishita e departamento nobo e mainta despues di e mudansa y lo wak cu KIA a cumpli cu e exigencia, segun Hassell. KIA tin un populacion di menos di 200 detenido, di cual menos di 1% ta hende muhe.


text:
February 20, 2014 / Lokal
Gerrit Schotte ke sa.... KONTROLARIA TA SINTI KU SU MISHON NA BANKO SENTRAL TA KUMPLI? ...Lei ta duna Kontrolaria posibilidat pa drenta Banko Sentral ku forsa brutu...
Dr. Albert Martis (Meteo)....
Parlamentario Wilsoe
Segun Hensley Koeiman (MAN).... FALTA DI RESPET PA KONTROLARIA GENERAL TA DUNA SEÑAL ROBES ...Mester kita e persepshon robes ei...
...Lider sindikal Brunken...
Charles Cooper: Yama Kontrolaria General naïf ta falta di rèspèt
Ruben Angel (eks-hefe di SKS)....
HOMENAHE NA MODESTO ‘CHANO’ MARGARETHA
HISTORIA NOBO RIBA ASESINATO NA SOUAX NO A KONVENSE WES
TRAHADO NA BASE MARINA TA SINTI KU KOLEGA A KUE KABES ABOU
Abogado Sulvaran reakshonando riba apelashon ekstradishon: SI AKI OM NO POR A SPLIKA KIKO DEA A HASI KON AWOR SI NAN POR SPLIKA ESAKI NA ULANDA Ta inkomprendibel ku Ministerio Públiko a apelá
...fiskal a baha pisá riba akusado...
© 2013-15 Extra - Notisia di Korsou


text:
Konmemorashon di e Morto di Hesus
Bo ta keda kordialmente invitá pa reuní ku nos pa konmemorá e morto di Hesus. Buska un lugá ku ta keda serka di bo.
Miónes di Hende Lo Ta Presente—Bo Tambe Lo T’ei?
Riba e anochi promé ku Hesus a muri, el a reuní ku su apòstelnan. Na e okashon ei, el a introdusí un seremonia simpel i a bisa nan: “Sigui hasi esaki na mi memoria.” Nan mester a hasi esei pa konmemorá e sakrifisio ku Hesus tabata bai hasi na fabor di humanidat.—Lukas 22:19, 20.
Aña pasá, kasi 20 mion hende rònt mundu a obedesé e mandato di Hesus i a tene e konmemorashon anual akí. E aña akí, e Konmemorashon di e morto di Hesus ta kai riba djabièrnè 3 di aprel 2015, despues ku solo baha.
Testigunan di Yehova ta invitá bo kordialmente pa bo ta huntu ku nan na e okashon tan importante akí. Lo bo haña sa kon e bida i morto di Hesus por benefisiá abo personalmente.
E reunion akí lo tuma lugá na un sitio serka di bo, i entrada lo ta grátis.


text:
Wèlkòm na Lala i Mon Amour ku a yega ayera tardi Kòrsou.
Esnan ku ta bai Zumba lo por wak nan for di djabièrnè awor.
Ku eksepshon di E-3, tur e rumannan Willems lo ta presente djadumingu awor.
Pero E-3 lo tei tur tur ku nos den su pensamentu.
E fecha di e próksimo familyday mester wòrdu fiha mas lihé posibel, ya tur esnan den eksterior por tene kuenta ku e fecha. Kisas pa aki 2 aña ya tur hende ta spar nan sèn.
Pero e idea di Verna pa bai buska nos famianan na Boneiru i Venezuela tambe ta hopi great. Tur hende por spar pa topa otro p.e. na Boneiru. Mester wak kon fiho e tantanan ta riba pia……….anto ta buska un lokalidat (no nesesariamente un hotèl) pa keda.
Kòrda ku Polar ta di Venezuela e ta bini…………….
Felis Dia pa boso tur.
Enigma


text:
“Mi ta spera cu pueblo no sigui mal ehempel di Besaril den trafico”
Parlamentario Melvin Tromp
ORANJESTAD (AAN): Segun Parlamentario Melvin Tromp, ta na su luga na e momentonan aki, pa nos haci un apelacion riba comunidad di Aruba, pa no sigui e mal ehempel di Parlamentario Besaril di MEP, na momento cu nan haya nan mes envolvi den un accidente di trafico.
Di con nos ta haci e yamada aki, ya cu nos por a ripara cu den ultimo lunanan, mas y mas tin casonan di asina yama ‘hit & run’ a bin ta tumando luga y e aumento di e tipo di casonan aki, a aumenta despues cu Parlamentario Besaril a comete e acto aki, esta di bandona e luga di accidente, despues cu el a haya su mes envolvi den un choke.
E temor cu lo tin hende cu lo sigui e ehempel di Besaril ta aumenta ainda mas ora cu por mira e propio Parlamentario aki bay den un conferencia dn prensa, un zwaai c’un documento di Landsrecherche, cu a haci un investigacion riba comportacion di Besaril, pa final yega na e conclusion cu e Parlamentario di MEP no a comete ningun acto contra di ley.
Aki caba pueblo por a mira con un miembro di Parlamento di partido MEP, ta comete un acto cu no ta permisibel, ni legal y ni moral, pa awor bin hunga duro, pa colmo gaña cu aki ta trata di un decision di Corte, y pretende cu loke el a haci ta normal.
Besaril no ta compronde cu loke e ta haciendo ta inspirando pueblo den un direccion robes, caminda tur hende lo por kere cu nan tambe por haci mesun cos, esta haya nan mes envolvi den un accidenta, pa despues bandona e sitio di accidente sin spera yegada di autoridadnan policial.
Pa tal motibo ta na su luga pa nos haci un apelacion riba henter comunidad, pa na momento cu nan haya na mes envolvi den un accidente, keda na e sitio, spera riba autoridadnan policial y no bandona y laga otro hendenan cu tambe ta envolvi den e accidente, pa nan cuenta atras.
Na prome luga ta bon pa nos tur cu ta ciudadano riba e isla aki, carga nos responsabilidad na tur momento, hasta na momento di un accidente y keda compaña e otro hendenan cu tambe ta envolvi den esaki, pa asina sostene otro.
No haci loke Besaril a haci, no laga duda atras den boso credibilidad, ya cu nos tin cu para responsabel pa nos actonan y bandonando sitio di accicente di trafico, no ta e miho forma pa actual y carga nos responsabilidad.
Na luga di celebra e rapport di Landsrecherche riba su persona manera un triunfo, Besaril por a bin dilanti y ofrece su disculpa na henter comunidad pa su comportacion irresponsabel cu e tabatin den e accidente na luna di Maart di 2014.


text:
Ministerionan di pais Kòrsou
Pais Kòrsou ta konsistí di nuebe ministerio.
Kontenido
- 1 Ministerio di Asuntunan General
- 2 Ministerio di Desaroyo Ekonómiko
- 3 Ministerio di Desaroyo Sosial i Bienestar
- 4 Ministerio di Edukashon, Siensia, Kultura i Deporte
- 5 Ministerio di Finansa
- 6 Ministerio di Gobernashon, Planifikashon i Servisio
- 7 Ministerio di Hustisia
- 8 Ministerio di Salubridat, Medio Ambiente i Naturalesa
- 9 Ministerio di Tráfiko, Transporte i Planifikashon Teritorial
- 10 Linknan eskterno
Ministerio di Asuntunan General[editá | edit source]
Ministerio di Asuntunan General ta responsabel pa kalidat di estado di derecho, komunikashon interno i eksterno óptimo, relashonnan duradero den Reino i ku eksterior, fortalesé identidat nashonal i salvaguardá siguridat nashonal.
Bou di e áreanan di maneho di relashon eksterior i general tin e siguiente sub-áreanan:
- Relashonnan internashonal i regional
- Asuntunan konsular
- Tratado i asuntunan di derecho internashonal
- Asuntunan protokolar
- Asuntunan general
- Asuntunan konstitushonal
- Relashonnan den Reino
- Formashon di nashon
- Maneho di komunikashon i informashon
- Maneho hurídiko i legal
- Siguridat nashonal
E Minister enkargá ku e ministerio aki aktualmente ta: G.F. Schotte
Ministerio di Desaroyo Ekonómiko[editá | edit source]
Ministerio di Desaroyo Ekonómiko ke yuda dirigí desaroyo ekonómiko duradero pa yega na un nivel di prosperidat mas haltu pa komunidat di Kòrsou i ke stimulá un posishon kompetitivo fuerte i produkshon di kalidat haltu. E ministerio ke logra esaki dunando servisio óptimo, trahando pa reforsá struktura di ekonomia i reakshonando na un manera efektivo riba desaroyonan den sosiedat i internashonal. Ministerio di DE ta responsabel pa maneho, ehekushon i supervishon den e siguiente áreanan i sub-áreanan di maneho:
- Negoshi, konsistiendo di maneho (mikro)EMC, desaroyo ekonómiko, merkado di kapital, polítika di kompetensia, infrastruktura di ekonomia di konosementu, produkshon ekonómiko agrario i di peska i maneho di establesementu. E ministerio ke yuda dirigí desaroyo ekonómiko duradero pa realisá un nivel di prosperidat mas haltu pa komunidat di Kòrsou i ke stimulá un posishon kompetitivo fuerte i produkshon di kalidat haltu. E ministerio ke logra esaki dunando servisio óptimo, trahando pa reforsá struktura di ekonomia i reakshonando na un manera efektivo riba desaroyonan den sosiedat i internashonal.
- Desaroyo Ekonómiko i Inovashon, konsistiendo di e efekto di oferta i demanda, inovashon, polítika energétiko, desaroyo sektorial, polítika di empleo i stabilidat makroekonómiko.
- Kooperashon ekonómiko internashonal, konsistiendo di polítika di komersio, negoshi internashonal i invershon den eksterior.
E Minister enkargá ku e ministerio aki aktualmente ta: A.N. El Hakim
Ministerio di Desaroyo Sosial i Bienestar[editá | edit source]
Ministerio di Desaroyo Sosial i Bienestar (DSB) ta tuma inisiativa pa, huntu ku tur siudadano, negoshi i institushon, stimulá desaroyo sosial i bienestar di e habitantenan di pais Kòrsou den direkshon di realisashon di un ambiente di biba, siña, traha i residensia ku ta duradero, salú, yen di amor, sigur, konstruktivo, ku ta sigurá kalidat di bida, ta stimulante i emansipá. Den esei famia, hubentut, trabou i desaroyo sosial tin un lugá sentral.
Den e kuadro aki ministerio ta trata di logra e siguiente metanan: fomentá koheshon sosial i un kultura di mediashon den bario stimulá akseso na merkado laboral, bon relashon laboral, i seguridat sosial balansá i hustisia sosial. ‘empowerment’ di habitantenan di Kòrsou, fortifikando akseso na retnan sosial fomentá desaroyo sano di mucha, fortifiká funshon di famia i protekshon di (derechonan di) famia i hubentut. Terenonan di maneho i ‘stakeholder’ Pa e Ministerio nobo di Desaroyo Sosial i Bienestar a ehekutá un análisis di ‘SWOT’, esta un análisis di puntonan fuerte i débil, oportunidat i menasa. Tambe riba base di esei a strukturá e ministerio segun tres tereno: desaroyo sosial: pa loke ta trata e tereno aki ta buska pa realisá vários estilo di kuido sosial (entre otro kuido di adikto, kuido di hende grandi, kuido di hende ku desabilidat). Banda di esei ta konkretisá e konsepto di desaroyo di bario mas aleu. famia & hubentut: e tereno aki ta enfoká riba bienestar di famia, maneho di desaroyo di hóbennan, maneho di ‘gender’ i protekshon di derechonan di mucha i di famia. labor: e tereno di labor ta abarká tópikonan manera esfuersonan pa logra un grado mas altu posibel di partisipashon den labor, sirkunstansianan laboral optimal, bon kondishon di empleo i seguro sosial balansá.
E Minister enkargá ku e ministerio aki aktualmente ta: H.F. Koeiman
Ministerio di Edukashon, Siensia, Kultura i Deporte[editá | edit source]
Ministerio di Edukashon, Siensia, Kultura i Deporte (ESKD) ta komprometé su mes pa garantisá ku tur habitante di pais Kòrsou tin oportunidat igual pa desaroyá kompletamente i krese bira un persona di pleno kapasidat ku potensial pa partisipá di un forma konstruktivo i kontribuí na desaroyo ekonómiko i desaroyo sosial general di sosiedat.
E Ministerio aki ta komprometé su mes ku: enseñansa aksesibel, inovativo i di kalidat altu ku ta enfoká riba desaroyo di tur posibilidat di esnan ku ta partisipá na enseñansa desaroyo fuerte di siensia oumento di konsenshi kultural i di partisipashon kultural aktivo di manera ku tur habitante ta haña posibilidat pa partisipá plenamente den sosiedat oumento di realisashon di importansia di deporte i moveshon dirigí riba stimulashon di deporte i moveshon.
Áreanan di maneho i ‘stakeholder’ Pa e Ministerio nobo di ESKD a ehekutá un análisis di ‘SWOT’, kiermen un análisis di puntonan fuerte i débil, oportunidat i menasa. Tambe riba base di esei a konkretisá interpretashon di e kuater áreanan di maneho di e ministerio:
Enseñansa: den e área aki loke ta sentral ta realisashon di e maneho di kual tur sorto di enseñansa ta organisá optimalmente i den kua alumnonan por pasa i sigui bai optimalmente.
Siensia: e área di siensia ta dirigí riba realisashon di un klima di investigashon ku ta invitá pa bon práktika di siensia i alabes establesé konekshon ku institushonnan sientífiko internashonal.
Kultura: e área di kultura ta dirigí riba desaroyo di konsenshi kultural i partisipashon kultural aktivo di tur Kurasoleño, di manera ku nan por desaroyá na un forma balansá. Ku esei e ta duna tambe un impulso na “nation building” i na tresementu e diferente identidatnan kultural huntu. Deporte: den di e área aki e enfoke ta pa realisá un skala di fasilidat deportivo i ampliamentu di e realisashon di importansia di deporte i movementu den di komunidat.
E Minister enkargá ku e ministerio aki aktualmente ta: L. Jansen
Ministerio di Finansa[editá | edit source]
E mishon di e ministerio aki ta promové un maneho finansiero, fiskal i di duana, efektivo i balansá, pa atkisishon i uso responsabel, efikas i hustifiká di fondonan públiko i kontròl di asuntunan presupuestario. Alabes ehekushon efektivo i efisiente di asuntunan fiskal i asuntunan relashoná ku duana. Komo organisashon Ministerio di Finansa (FIN) tin un funshon di modelo: e kolaboradónan ta di kalidat altu i di kondukta intachabel. Internamente i eksternamente ta apliká “checks and balances” di un forma konkreto i ta aktua segun normanan establesé adelantá (tantu den kondukta komo den maneho). Terenonan di maneho i ‘stakeholder’ Pa e Ministerio nobo di Finansa a ehekutá un análisis ‘SWOT’, kemen un análisis di puntonan fuerte, puntonan débil, oportunidat i menasanan.
Tambe riba e base ei a duna forma na konkretisashon di e tres terenonan di maneho di e ministerio:
A Maneho finansiero, maneho general i ehekushon:
- Desaroyo di maneho finansiero: kriterionan efikas, efektivo i balansá Kontròl riba asuntunan presupuestario
- Kontròl riba uso di fondonan públiko: kriterionan efikas, hustifiká i responsabel, resultando den un balansa entre benefisio i gastunan kolektivo.
B Maneho fiskal i ehekushon Desaroyo di maneho fiskal (nashonal i internashonal), legislashon i supervishon: kriterionan efikas, efektivo i balansá Ehekushon efektivo i efikas di asuntunan fiskal.
C Maneho di duana, legislashon i ehekushon
- Desaroyo di maneho di duana (nashonal i internashonal): kriterionan efikas, efektivo i balansá
- Ehekushon efektivo i efikas di asuntunan di duana.
E Minister enkargá ku e ministerio aki aktualmente ta: G.R.M. Jamaloodin
Ministerio di Gobernashon, Planifikashon i Servisio[editá | edit source]
Ministerio di Gobernashon, Planifikashon i Servisio ta asumí un papel di liderazgo den realisá i salvaguardá un atministrashon públiko ku ta funshoná bon.
Ministerio di Gobernashon, Planifikashon i Servisio (GP&S) ta un ministerio nobo, pasobra den e organisashon anterior no tabatin un ministerio direktamente ekivalente. En bista di su karakter inovativo i e echo ku e ministerio akí ta operá riba áreanan di maneho hopi variá, a opta pa formulá un mishon basta amplio p’e.
E ministerio akí su mishon, den su totalidat, ta lo siguiente.
Efisiensia i efektividat den henter aparato públiko: E ministerio tin e papel di duna direkshon na e proseso akí.
E ministerio lo desaroyá un maneho di informashon moderno pa aparato públiko i desempeñá tareanan atministrativo i di apoyo pa mehorá servisio tantu interno komo na públiko. Di e manera ei, lo desaroyá un sistema di suministro di informashon basá riba normanan moderno ku lo perkurá pa datonan di gobièrnu ta semper konfiabel, lokalisabel, aksesibel, outéntiko i kompleto.
Ademas, e ministerio ta tuma inisiativa pa yega na un aparato públiko kaminda tin e empleado públiko indiká asigná na kada puesto. Esun indiká ta un empleado nombrá a base di su kualidatnan, un empleado íntegro i ku ta keda desaroyá kontinuamente.
E Minister enkargá ku e ministerio aki aktualmente ta: L. Willems-Martina
Ministerio di Hustisia[editá | edit source]
Ministerio di Hustisia ta enkargá ku kuido di estado di derecho, mantenshon di derecho, seguridat i órden públiko dentro di pais Kòrsou.
E ministerio di Hustisia nobo ta dirigí na promé lugá riba: desaroyo di maneho traha konsepto di legislashon hudisial kontribuí na kalidat di funshonamentu di partnernan den e kadena di kuido di seguridat pèrkurá pa seguridat, órden i trankilidat den komunidat di Kòrsou i en partikular seguridat di siudadanonan i tur hende ku ta permanesé temporalmente den pais Kòrsou.
Terenonan di maneho i ‘stakeholder’ Ministerio di Hustisia ta responsabel pa maneho, ehekushon i supervishon di e siguiente terenonan di maneho: Órden Públiko i Seguridat.
Pa loke ta trata e tereno di maneho den Órden Públiko i Seguridat a pone e siguiente supterenonan huntu: seguridat den tráfiko i libertat di tráfiko protekshon di hende i edifisio mantenshon di órden públiko supervishon i kontròl protekshon kontra kandela, kombatimentu di insidente i kalamidat atmishon i permanensia Mantenshon di lei.
Pa loke ta trata e tereno di maneho di Mantenshon di Lei a pone e siguiente supterenonan huntu: detekshon persekushon ehekushon/detenshon re-edukashon, protekshon di hubentut i resosialisashon.
E Minister enkargá ku e ministerio aki aktualmente ta: E.R. Wilsoe
Ministerio di Salubridat, Medio Ambiente i Naturalesa[editá | edit source]
Ministerio di Salubridat, Medio Ambiente i Naturalesa ta responsabel pa promoshon di salú di poblashon i pa un medio ambiente sano kaminda hende, bestia i naturalesa por desaroyá na un manera duradero.
E Minister enkargá ku e ministerio aki aktualmente ta: J.V.A. Constancia
Ministerio di Tráfiko, Transporte i Planifikashon Teritorial[editá | edit source]
Ministerio di Tráfiko, Transporte i Planifikashon Teritorial di Pais Kòrsou ta responsabel pa un desaroyo duradero riba tereno di tráfiko, transporte i planifikashon teritorial, ku e konseptonan ‘sano’, ‘sigur’ i ‘limpi’ komo enfoke sentral. E Ministerio akí ta un organisashon ku ta usa medionan inovativo pa mantené Kòrsou habitabel i aksesibel. Ministerio di TT&PT ta konsistí di dos sektor: sektor di Tráfiko i Transporte i sektor di Infrastruktura i Planifikashon Teritorial.
E sektor di Tráfiko i Transporte ta konsentrá spesífikamente riba aksesibilidat di Pais Kòrsou for di eksterior i aksesibilidat riba su teritorio na un manera sigur i efektivo, via espasio aéreo, via haf i riba tera.
Fasilitashon di un transporte públiko óptimo tambe ta un di e aktividatnan klave den e sektor akí. Konekshonnan efisiente pa i for di Pais Kòrsou—i riba su teritorio—tin un efekto makroekonómiko enorme i ta influensiá tur sektor ekonómiko di e isla. Den futuro tambe reglanan internashonal riba tereno di transporte aéreo i marítimo lo sigui fiha rekisito pa e diferente formanan di transporte.
Ademas, e sektor akí lo enfoká riba protehá henter komunidat i propiedatnan físiko kontra situashonnan meteorológiko i geofísiko ku ta forma peliger pa sosiedat. E sektor akí ta karakterisá pa un grado haltu di lei- i reglanan internashonal ku e mester atené na dje.
Spesífikamente, e sektor di Infrastruktura i Planifikashon Teritorial ta okupá ku hasi i mantené e diferente áreanan residensial i di trabou di Pais Kòrsou aksesibel (na un manera sigur), satisfasé e nesesidat di tereno pa konstrukshon pagabel i organisá teritorio di e isla den áreanan ku diferente destinashon, inkluso ‘área bèrdè’. Ademas, e sektor akí tin un impakto grandi riba desaroyo sosioekonómiko i mantenshon di un ambiente aseptabel di biba pa tur ser bibu, riba término largu. Pa loke ta trata lei i regla, e sektor akí tin un karakter fuertemente lokal.
E Minister enkargá ku e ministerio aki aktualmente ta: C.F. Cooper
Linknan eskterno[editá | edit source]
- Sitio ofisial di Kòrsou
- www.gov.an - Portal ofisial di e gobièrnu di Antias Hulandes
- Curacao-gov.an - Sitio ofisial di gobièrnu di Kòrsou


text:
Archivo di July, 2014
ORANJESTAD(AAN): Mediador di Gobierno, Anselmo Pontilius, a worde solicita pa interveni den e situacion cu tin na e compania di electricidad, NV Elmar caminda Gerencia di e compania e dos sindicatonan envolvi, ta atiendo varios punto riba cual nan tin diferencia di opinion riba dje.
Entre otro un di e puntonan ta e eorganizacion ta andando na Elmar y aki mester atende diferente punto entre otro CAO cu e sindicato di staf di Elmar y a logra di establece un agenda pa atende cu e puntonan aki pa yega na acuerdonan positivo pa tur envolvi.
“Nos ta cu Elmar y e dos sindicatonan na mesa , UEA y ALVAST, pa varios rason. Un di nan ta cu nan a bay for di otro varios luna pasa ariba entre otro, UEA cu gerencia di Elmar riba interpretacion di articulonan di CAO, pa motibo cu eynan ya tin un contacto colectivo caba. Nan a pidi pa mediador trece e partidonan na mesa atrobe, loke nos a logra tambe.
Tabatin varios reunion, nan a haya reunion cu gerencia, a discuti varios punto sin cu por a haya otro riba tur punto y tambe tin dos fecha cu ta 15 y 19 di augustus pa bolbe sinta na mesa y na mes momento nan a reanuda combersacionnan riba e reorganizacion di Elmar como compania pa e proximo añanan. Riba esey ya caba nan tabata na mesa, y discusionnan a hala for di mesa pero nan a bay establece un agenda pa resto di aña con ta bay atende cu esaki y na mes momento tin e sindicato ALVAS, cu ta e sindicato nobo pa miembronan di staf, cu ta den proceso pa inicia un negociacion pa un contracto colectivo cu Gerencia.
Eynan tambe nos ta na mesa, nos a logra di haya nan na mesa hunto cu Presidente di Hunta di Comisario, y nos ta spera cu segun e periodo di vakantie pasa den Augustus, mira con e partidonan por haya otro, pues dos asunto cu nos ta atende na Elmar,” sr Pontilius a mustra.
Sinembargo intervencion di mediador di Gobierno tambe a worde solicita na dr Horacio Oduber Hospital caminda tambe tin dos partido den disputa riba un contracto colectivo nobo.
“Mediador a worde pidi eynan pa interveni caba ya for di algun luna caba, y si por corda un dos aña y mei pasa hunto cu sr Quijada nos a intermedia e tempo ey, yega na un acuerdo di mas aña y awo tanto dunado di trabao como sindicato ABV, tambe kier haci mesun cos.
Pero tin varios situacion na hospital, caminda tin un proceso a cuminsa pa construi practicamente un hospital nobo, esey tin su retonan pero na mes momento e contracto colectivo aworaki cu a worde discuti, tin varios rason pakico a prefera di bay pa un aña so, cu ta un proposicion di mediador, mirando cu hospital su gran parti di ingresonan ta bin for di seguro general AZV, presupuesto cu tin cu worde aproba pa Parlamento y manera tur hende sa e situacion di pais Aruba a haye confronta cu presupuesto 2014 no a worde acorda, hospital mes a pone su proposicion riba mesa.
Mediador a presenta un proposicion cu e partidonan lo por biba cune pero eyriba nos tin cu papia tambe cu Gobierno cu ta responsabel pa e fondonan cu ta bay pa hospital anualmente, y comokiera cu e situacion aki a surgi, nos a pone un posponemento pa esaki.
Tin un protocol riba mesa y esaki nos tin cu trate cu e Minister encarga den e proximo simannan y e speranza ta cu prome cu fin di augustus, tanto ABV como gerencia di Hospital lo por firma un acuerdo.
Logico gerencia di hospital lo tin cu trata esaki cu e hunta di comisario nobo y nos ultimo reunion siman pasa, a palabra cu en todo caso prome cu fin di augustus, nos lo bolbe back pa mira si por firma un protocol cu cuater punto, cu ta encera compensacion financiero, pero tambe beneficionan secundario pa un periodo di un aña cu lo bay te cu juli 2015, cu e palabracion mesora cu si tin claridad mesora, lo negocia un contracto colectivo di mas aña.” Sr Alselmo Pontilius a splica.
E mediador a sigui mustra cu no necesariamente ta depende di placa di gobierno pa logra un aumento, ya cu hospital a pone caba di su fondonan disponibel pero si kier yega na un acuerdo logico ta depende si berdaderamente tin mas fondo disponibel cu ta bin for di AZV cu lo por arga gastonan cu lo ta conta pa mas cu 900 hende cu ta traha na hospital.
A trata di pone desaroyo economico hunto cu e desaroyo social di e pueblo di Aruba
ORANJESTAD (AAN): Prome Minister Mike Eman a haci bishita na veld di reverplate y ta kere cu tin cambio. Por bisa cu loke cu reverplate tabata aña pasa y loke cu e lo mester bira ta un Adelanto. Prome Minister ta kere cu ta importante pa no solamente mester wak cifra di e desaroyo economico, pero ta trata di pone hunto desaroyo economico hunto cu e desaroyo social di e pueblo di Aruba.
Gobierno di AVP a scoge pa e rumbo aki y a pensa hopi pa mira con lo tuma desaroyo economico duradero door di traduci desaroyo economico den un miho calidad di bida pa e pueblo di Aruba.
Segun Prome Minister caminda cu tin desaroyo economico y no tin desaroyo humano, social , oportunidad di bida, oportunidad pa nos hobennan cu nan por educa nan mes, oportunidad pa e pueblo cu por ta orguyoso di su monumento, centro di ciudad y barionan e pais ta bay dilanti. Segun prome Minister un desaroyo asina no ta un desaroyo duradero debi cu e entrada nan no ta wordo distribui socialmente den un forma husto.
Coordinador di Kraamzorg sra. Linda Croes ta splica:
ORANJESTAD (AAN) – Den conferencia di prensa, sra. Linda Croes, coordinador di Departamento di Cuido, Mayor y Yiu di Wit Gele Kruis, a cuminza cu cifranan di morbilidad y mortalidad pa loke ta trata aña 2013.
Encuanto nacimento di baby pa e aña menciona, tabata tin 1330, di cual un di e babienan a fayece, kiermen tin 1229 baby na bida.
Sra. Croes a indica cu si compara e cifra aki cu esun di Oficina Central di Estadistica (CBS) por nota un diferencia. Na CBS tin registra 1154 baby loke ta nifica cu tin un diferencia di 176 baby.
Hopi biaha nan ta ripara cu esaki tin di haber cu e hecho cu sea, e mayornan no tin nan papelnan cla of nan ta bezig cu esakinan ainda.
Mary Joan Foundation tey pa informa
ORANJESTAD (AAN): Mary Joan foundation ta kere cu duna conscientisacion ta hopi importante. Mas informacion mas educa un hende por ta. Sra Consuela Cameron ta trahado social na Mary Joan Foundation ta duna di conoce asina cu tin informacion e persona sa kico lo e por enfrenta na momento cu malesa bati na su porta y ta na altura den kico e ta pasando den dje. Mary Joan Foundation pa luna ta duna diferente lectura y e luna di augustus lo bay enfoca riba persona cu tin cierto problema cu nan sistema lymfatico y cu ta sufri di lymfoedemia.
Prome Minister mr. Mike Eman:
ORANJESTAD (AAN) – Durante un encuentro cu prome Minister mr. Mike Eman, el a referi na e bishita di algun embarcacion militar di Venezuela cerca e costanan di Aruba (area di KIA) y cual accion a tuma lugar di parti di nos pais.
E dignatario a menciona cu den oranan di madruga di Diadomingo, tabata tin señalamento di como cinco barco Venezolano, probablemente di guera, tog cerca di e awanan teritorial di nos Isla.
“E situacion di e barconan den e cercania a wordo acopla na e tension cu tabata tin na e momentonan ey, pa locual ta trata e situacion di e peticion cu tabata tin pa e transferencia di un ciudadano di Venezuela pa Estados Unidos”, e dignatario a expresa.
Minister Sevinger:
ORANJESTAD (AAN): Impresiona Prome Minister Mike Eman y Minister di Infrastructura Benny Sevinger a keda pa e trabaonan di embeyecimento andando na Bushiri. Varios caya y acera ta worde drecha mientras cu ta creando espacio pa peaton cana y tambe areanan berde.
Den e cuatro añanan di e prome gobernacion lidera pa lider di AVP Mike Eman, a pone prioridad pa drecha barionan, inverti den calidad di bida den e barionan y mehora producto Aruba. Bushiri, un bario cu e mandatarionan di Gabinete Mike Eman II a bishita dialuna, ta un ehempel bibo di e cambio cu a traha pa logra. Si antes e bario tabatin mal camindanan di santo, awendia a trece un cambio grandi.
Cu ayudo di Gabinete Mike Eman II
ORANJESTAD (AAN): Dialuna a habri cu Minister di Infrastructura Benny Sevinger bishitando proyectonan na Madiki y Bushiri den compania di Prome Minister Mike Eman, kende tabata kier a mira con tur cos ta avansando. Na veld di Riverplate Minister Sevinger a bisa prensa cu den cuadro di proyecto BoBario, Parlamento a pidi pa e areanan di recreacion y deportivo tambe mester wordo inclui den proyecto di embeyecemento di barionan.
Den e cuadro ey a pasa un mocion pa Gobierno yuda barionan di pabou unda cu Riverplate, Aruba Jrs, RCA y De Trupialen wordo inclui den e programa di BoBario.
ORANJESTAD (AAN): Fundacion Rancho a worde funda cu e meta entre otro pa duna realze na e bario di Rancho: su Historia Cultura su hendenan specificamente y generalmente como parti importante di historia di Aruba y su Cultura.
Fundacion Rancho ta enfoca su bista riba e problematica existente di e bario tambe y ta busca solucion practico y duradero pa esakinan. Actividadnan social, educativo y economico ta worde organiza pa stimula y recupera costumbernan di antes: siña e hubentud di Rancho e orguyo di ta Ranchero y tur loke esey ta nifica.
Prome Minister Eman:
ORANJESTAD (AAN): Hopi bario renoba of den renobacion Prome Minister Mike Eman a bishita caba, pero loke semper ta igual ta e gradicimento cu e ta ricibi di ciudadanonan pa e alivio cu nan ta sinti cu e caretera nobo of embeyecemento di nan bario.
Gobernacion di Gabinete Mike Eman I a cuminsa goberna cu poniendo e ser humano central y a inverti pa mehora calidad di bida di e ciudadanonan den e barionan neglisha pa hopi aña.
Ta bunita, e mandatario a bisa durante su bishita dialuna ultimo na Bushiri, pa mira con e area tabata, cu caminda di santo y awor por mira camindanan bunita, cu acera di klinkers y areanan berde.
Premier Eman di bishita na veld di Riverplate
ORANJESTAD (AAN): “Pa nos ta un orguyo para awe na Riverplate y mira un diferencia grandi di e club den deterioro cu pa hopi aña no a haya atencion cu e tabata merece y loke cu tin awe.” Esaki Prome Minister Mike Eman a bisa durante su bishita na veld di Riverplate.
El a recorda e vision cu su Gobierno a cuminsa cune na 2009, unda cu mester a pasa den un transicion cu no ta mira solamente e cifranan di desaroyo economico, pero ta trata di acopla desaroyo economico na e desaroyo social humano di e ciudadanonan.
ORANJESTAD (AAN): Den compania di su coleganan minister, famia y secretaria di Conseho di Minister sra. Hoevertsz, sr. Angel Bermudez a huramenta dilanti Gobernador interino sra. Ella Tromp Yarzagaray den oranan di dialuna atardi como e siguiente Minister di Finanza y Organizacion Gubernamental di Gabinete Mike Eman II.
Minister Angel Bermudez ta reemplasa Juan David Yrausquin, kende luna pasa a tuma retiro como minister di Finanzas y Organizacion Gubernamental. Minister Bermudez ta casa y tin dos yiu mayor di edad.


text:
Pregunta Cu Bijbel Ta Contesta
Dicon nos mester recorda e morto di Hesus?
E morto di Hesus ta e suceso di mas importante den historia. El a muri pa hende por biba manera Dios tabata kier pa nan biba for di principio. Dios no a crea hende cu e tendencia di haci malo, ni tampoco pa nan bira malo y muri. (Genesis 1:31) Pero ta pa motibo di e prome homber, Adam, pica a drenta mundo. Hesus a duna su bida pa salba nos di pica y morto.—Lesa Mateo 20:28; Romanonan 6:23.
Dios a mustra e gran amor cu e tin pa nos ora el a manda su Yiu na Tera pa bin muri pa nos. (1 Juan 4:9, 10) Hesus a instrui su siguidornan pa recorda su morto mediante un ceremonia simpel, uzando pan y biña. Ora nos ta recorda e morto di Hesus tur aña di e manera ey, nos ta demostra cu nos ta aprecia e amor cu Dios y Hesus a mustra na nos.—Lesa Lucas 22:19, 20.
Ken mester come di e pan y bebe di e biña?
Ora Hesus a bisa su discipelnan pa recorda su morto, el a papia cu nan tocante un pacto, of un alianza. (Mateo 26:26-28) Esaki a duna tanto su discipelnan como un grupo limita di otro hende e speransa pa bira rey y sacerdote cu ne den cielo. Aunke miyones di hende ta recorda e morto di Hesus, ta solamente esnan cu ta den e pacto ey por come di e pan y bebe di e biña.—Lesa Revelacion 5:10.
Pa casi 2.000 aña caba, Jehova ta scogiendo esnan cu lo bira rey. (Lucas 12:32) Nan ta un cantidad chikito compara cu esnan cu lo biba pa semper riba Tera.—Lesa Revelacion 7:4, 9, 17.


text:
April 4, 2014 / Lokal
...wes van Gastel basta krítiko a puntra...
Alex Rosaria... OTRO INTENTO PA DESTABILISA GOBERNASHON Pais ta refutá notisia Kaso Magnus ta preshoná koalishon
...Coromoto Maria: “Kos a pega...”
Direktor Eleonora: Komprenshon pa akshon CBV
Di akuerdo ku Minister Irene Dick... SCOUTING TA BAI TIN BON RELASHON KU ENSEÑANSA ...E lo yuda den komportashon i interesá mas hóben...
10 Mil pashènt saká for di registro sin splikashon... DOKTERNAN DI KAS KU ULTIMATUM PA MINISTER WHITEMAN I SVB .. pa duna klaridat sino lo bai korte
FEEMI ta denunsia:
...djadumingu 6 aprel...
STSK ta organisá... KONFERENSHA “SEGURIDAT NA PROME LUGA!” Den kuadro di selebrashon di su di dos aniversario
© 2013-15 Extra - Notisia di Korsou